Léa, Eusko sarearen garapen arduradun berria – Eusko\nLéa, Eusko sarearen garapen arduradun berria\nEuskoren garapen taldea handitzen ari da!\nAtsegin handiz errezibitzen dugu Léa. Baiona, Errobi-Aturri eta Bidaxuneko lurraldeetan Euskoren profesionalen sarea garatzeko arduradun berria izanen da.\nLéa jatorriz Baionakoa da. Arras gustukoak ditu bidaiatzea, kirola egitea eta itsasoarekin lotua den guzia. Ingurumenaren sentsibilizazioan eta garapen iraunkorrean borondate oneko lanetan ari izan ondoan, bere lurraldearen alde engaiatu nahi du orain!\nEusko sareko profesional gisa, menturaz Léa ezagutzeko parada izanen duzue. Horra haren potreta.\nLéa, zure burua aurkez ezazu. Jatorriz Euskal Herrikoa zara?\nLéa dut izena, jatorriz Baionakoa naiz eta goi-mailako ikasketak egin nituen Bordelen. Gazte-gaztetik engaiatu nintzen elkarteetan. Lizeoan nintzelarik, lagunekin elkarte bat sortu genuen, eta horrek eman zidan arlo horretan lan egiteko gogoa. Gero, borondateko oneko lanetan ibili nintzen atzerrian, eta, horri esker, esperientzia handia lortu ahal izan nuen ingurumenaren sentsibilizazioarekin eta garapen jasangarriarekin zerikusia duten gaietan. Orduan, ikasketa nahiko orokorrak egitea erabaki nuen nazioarteko enpresa-kudeaketan eta proiektuen kudeaketan, nire gaitasunak atzerriko proiektuen alde baliatu ahal izateko, betiere elkarteen eta Gobernuz Kanpoko Erakundeen arloan. Denborarekin, nire lurraldearen alde –Euskal Herriaren alde– engaiatzeko gogoa izan dut.\nZergatik aurkeztu duzu zure burua Euskoren lanpostu horretara? Euskoren zer baliotan sinesten duzu gehienik?\nEuskoren lanpostu horretara aurkeztu dut nire burua, trantsizio ekologikoaren alde zerbait egiteko gogoa dudalako, eta hori izan delako nire lan esperientzia guzien hari nagusia. Baina, orain, uste dut trantsizioa ez dela bakarrik ingurumen mailakoa izan behar, eta ekonomikoa eta soziala ere izan behar dela. Betidanik gustatu izan zait lurraldeak dinamizatzearen alde lan egitea, baita atzerrian ere, tokian tokiko aterabideak eta arazo globalagoei soluzioak aurkitzeko beharra uztartzeko helburu bikoitza bainuen. Segur naiz denen afera dela jendea ingurumenari sentsibilizatzea, ekonomiaren birkokatzea eta lurraldeen berriz dinamizatzea. Eta, nire ustez, tresna ezin hobea da Eusko eragile anitz proiektu komun baten inguruan elkarretaratzeko, eta proiektu komun horrek ingurumeneko, tokiko eta gizarteko arazoei erantzun ahal izateko. Gainera, sareko lanaren alderdia ere anitz gustatu zait. Eragileak proiektuarekin bat egin dezaten konbentzitzea gustatzen zait, baina baita sare bat sortzera eta denak elkarrekin lan egitera animatzea ere.\nZein dira zure erronka profesional nagusiak?\nNire erronka nagusia da eragileak Euskora pasatzeko beharraz eta egokitasunaz konbentzitzea. Izan ere, nire eginkizuna da eragileak ingurumenari sentsibilizatzea eta ekintzara pasaraztea. Iraganean halako desafioak altxatu ahal izan ditut, baina Eusko beste zerbait izanen da, profesionalekin lan eginen baitut.\nOrain arte ez nuen zuzenean enpresekin lan egiteko aukerarik izan. Hortaz, desafio berria da niretzat. Beste erronka bat nire esku-hartze lurraldea da; izan ere, Baiona ontsa garaturiko eremua da, baina Errobi-Aturri eta Bidaxuneko lurraldeetan bada zer egin. Beraz, erronka handia izanen da niretzat lurralde horien errealitatea ulertzea eta lurralde horietako profesionalak proiektuaren egokitasunaz konbentzitzea eta haiei ekintzara pasatzeko gogoa ematea.\nZer da zure eguneroko bizi filosofia? Zer zaletasun duzu?\nErran bezala, ingurumen arazoek zinez arranguratzen naute; batez ere, nire denboraren zati handi bat kanpoan pasatzen dudalako. Izugarri gustatzen zait oihana, itsasoa, kirola egiten dut, surfa, igeriketa, body surfa, urpekaritza, eta berrikitan ikastaldi batean itsas bela ezagutu dut ere. Itsasoa arras gustukoa dut, ozeanoak alegeratzen nau. Horregatik, nire bizi filosofia, oro har, nire ibilbidearekin lotua da. Eguneroko bizimoldean ingurumen, ekonomia eta gizarte gaiak uztartzea maite dut. Interakzio soziala behar du, jendeekilako harremana. Atsegin dut musika festibaletan parte hartzea, nire lurraldeko tokiko elkarteetan parte hartzea, sentsibilizazio proiektuetan parte hartzea eta jende berria ezagutzea. Nire bizi filosofia da beti kuriosa izatea. Horrek denbora luzaz eraman nau kultura berriak ezagutzera eta atzerrira joatera. Orain, nire lurraldea ezagutu eta hemen kurios izaten segitu nahi dut: euskara ikasi, mendi ibilaldiak egin, oraindik ezagutzen ez ditudan hiriak eta jendea ezagutu.\nMilesker eta ongi etorri Léa! 🙂


1 serie aluminiozko xafla Fabrika, Hornitzaileak - Txina 1 serie aluminiozko xafla fabrikatzaileak\n1050 ALUMINIO FITXA\n1050 aluminiozko plakaren fabrikatzailea gara, 1050 aluminiozko plaka aluminio puruko seriekoa da, aluminio edukia% 99,5 baino gehiago iristen da. Plastikotasun handiko 1050 aluminiozko plaka, korrosioaren erresistentzia, eroankortasun elektrikoa, eroankortasun termikoa ona da, baina erresistentzia txikia, tratamendu termikoarekin indartzen ez dena, ebaketa Sexu txarra ohiko industrian erabiltzen den serie ohikoena da.\n1070 ALUMINIO FITXA\nKaihua-k fabrikatutako 1070 aluminiozko xaflak% 99,7 aluminioa du, hau da, aluminio puruko aluminio industrialeko 1 serieko aluminio-eduki handiena. Bere abantailak, hala nola, harikortasuna, eroankortasun termikoa eta korrosioaren aurkako erresistentzia, 1070 aluminiozko xaflan kontserbatzen dira hoberen, 1070 horiek erabiltzen baitituzte. Aluminiozko plakaren abantailek propietate bereziak dituzten egiturazko piezak fabrikatzea ahalbidetzen dute.\n1100 ALUMINIO FITXA\nKaihuak ekoiztutako 1100 aluminiozko xafla,% 99,00 baino gehiagoko aluminiozko edukia duena, 1 serieko aluminiozko xaflaren produktu adierazgarria da, ia aluminio hutsa. 1100 aluminiozko xaflak aluminioaren onena mantentzen du, kobre kopuru txikia gehituta, aleazio propietateak emateko. Hobekuntza.\n1060 ALUMINIO FITXA\nKaihua Aluminiumek fabrikatutako 1060 aluminiozko xafla% 99,6 da, 1060 aluminiozko xaflak harikortasun eta gogortasun oso onak ditu. Ekoizpen prozesu bakarra, teknologia oso heldua izan da, beraz, 1060 aluminiozko plakaren prezioa oso abantailatsua da.\n7050 aluminiozko xafla, Aluminiozko xafla hornitzaile anodizatuak, Aluminiozko xafla merkeak, aluminiozko aleazio 6061 prezioa, Tread Plate Aluminiozko Xaflak, aluminiozko koadro xaflaren prezioa,


Game Hildakoen Batua Online. Play for free\nGame Hildakoen Batua\nPlay jokoa Hildakoen Batua Online:\nGame Description Hildakoen Batua\nZuretzat orain ez da une atsegina ondoren zonbi jendetza handi bat olatu on duzun eraso egingo uhin ondoren, nahi duzu lortu nahian. Hau ez da onartuko, beraz, hartu zure eskura arma bat, eta haien tiro. Pixkanaka-pixkanaka bere arsenal zabalduz, hildakoen kopuru handi bat duzu datozen aurre egiteko gai izango duzu. . Play jokoa Hildakoen Batua konektatuta.\nTekniko jokoa Hildakoen Batua ezaugarri\nGame Hildakoen Batua gehitu: 18.05.2015\nJokoaren tamaina: 6.64 MB\nJokoa jokatzen: 514 aldiz\nBezalako jokoa Hildakoen Batua Jokoak\nDeskarga jokoa Hildakoen Batua\nEmbed Joko Hildakoen Batua zure web orrian:\nJokoaren txertatu Hildakoen Batua zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Hildakoen Batua, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Hildakoen Batua-rekin, baita ere, jokoa jokatu zen:


Nor gara – Arizia\nAita eta Arizia sagardoaren sortzailea. Sagardogile eta ideologoa.\nSoldatzaile bikaina eta habila. Pentsamentu librearen defendatzaile sutsua.\nAma eta sukaldari autodidakta.\nGaur egungo jatetxearen arduraduna eta kontularia.\nAlaba eta Ariziako enologa. Jangelako arduraduna.\nFarmazian lizenziatua eta Enologia berritzailean Masterra.\nEdabe bermutaren sortzailea.\nSemea eta sagastizaina. Lourdesen eskuineko eskua sukaldean.\nAriziako inguruak txukun mantentzearen arduraduna eta bodegako arduraduna.


Pribatutasun politika - Planetario Vedikoaren tenplua\nZer informazio biltzen dugu?\nEskaera egiten duzunean edo formulario bat betetzen duzunean jasotzen dugu informazioa.\nGure webgunean eskaerak egin edo erregistratzerakoan, hala badagokio, zure: izena, helbide elektronikoa, posta helbidea, telefono zenbakia edo kreditu txartelaren informazioa sartzeko eska diezazukezu.\nZertarako erabiltzen dugu zure informazioa?\nZugandik jasotzen dugun informazio hau modu hauetakoren batean erabil daiteke:\nZure informazioa, publikoa edo pribatua izan, ez zaio salduko, trukatuko, transferituko edo emango zaio beste edozein enpresari inolako arrazoirengatik, zure baimenik gabe, eskatutako dohaintza izapidetzeko helburu berariaz baino.\nAldizkako mezu elektronikoak bidaltzeko\nEskaerak prozesatzeko ematen duzun helbide elektronikoa zure dohaintzari buruzko informazioa eta eguneratzeak bidaltzeko erabil daiteke, noizbehinkako berriak, eguneratzeak, lotutako dohaintzari buruzko informazioa eta abar jasotzeaz gain.\nOharra: noizbait etorkizunean mezu elektronikoak jasotzeari utzi nahi badiozu, mezu elektroniko gehiagorik jaso nahi ez baduzu, bidali mezua tovpinfo@gmail.com helbidera.\nNola babesten dugu zure informazioa?\nZure informazio pertsonalaren segurtasuna mantentzeko hainbat segurtasun neurri ezartzen ditugu eskaera egiten duzunean edo zure informazio pertsonala sartzen, bidaltzen edo sartzen zarenean.\nZerbitzari seguru baten erabilera eskaintzen dugu. Emandako informazio sentikor / kreditu guztia Secure Socket Layer (SSL) teknologiaren bidez transmititzen da eta, ondoren, Ordainketa pasabideko hornitzaileen datu basean enkriptatzen da sistema horietarako sarbide-eskubide bereziak dituzten baimendutakoek soilik eskuratzeko, eta informazioa isilpean gorde behar dute.\nTransakzio bat egin ondoren, zure informazio pribatua (kreditu txartelak, gizarte segurantzako zenbakiak, finantza eta abar) ez da gure zerbitzarietan gordeko. Ez ditugu kreditu txartelaren datuak gordetzen eta ez ditugu hirugarrenekin partekatzen finantza datuak.\nCookieak erabiltzen al ditugu?\nBai, cookieak gune batek edo bere zerbitzu hornitzaileak zure ordenagailuko disko gogorrera zure Web arakatzailearen bidez transferitzen dituen fitxategi txikiak dira (baimentzen baduzu), gune edo zerbitzu hornitzaileen sistemek zure arakatzailea ezagutzea eta zenbait informazio harrapatzea eta gogoratzea ahalbidetzen dutenak.\nCookieak erabiltzen ditugu zure dohaintzak gogoratzen eta prozesatzen laguntzeko.\nInformaziorik kanpoko alderdiei zabaltzen al diegu?\nEz dugu kanpoko alderdiei saldu, merkataritzarik edo bestela transferitzen zure identifikazio pertsonaleko informazioa. Horrek ez ditu barne hartzen gure webgunea ustiatzen, gure negozioa zuzentzen edo zaintzen laguntzen diguten hirugarrenak, alderdi horiek informazio hori isilpean mantentzea onartzen duten bitartean. Zure informazioa ere kaleratu dezakegu, legea betetzeko egokia dela uste dugunean, gure webguneko politikak betearazteko edo gure edo beste batzuen eskubideak, jabetza edo segurtasuna babesteko. Hala ere, pertsonalki identifikatu ezin den bisitarien informazioa beste alderdiei eman ahal izango zaie marketina, publizitatea edo beste erabilera batzuetarako.\nCalifornia Lineako Pribatutasuna Babesteko Legea betetzea\nZure pribatutasuna aintzat hartzen dugulako, beharrezko neurriak hartu ditugu California Online Privacy Protection Act legea betetzeko. Beraz, ez dugu zure informazio pertsonala kanpoko alderdiei banatuko zure baimenik gabe.\nHaurren Lineako Pribatutasuna Babesteko Legea betetzea\nCOPPAren (Haurren Online Pribatutasuna Babesteko Legea) baldintzak betetzen ditugu, ez dugu 13 urte baino gutxiagoko inoren informaziorik biltzen. Gure webgunea, produktuak eta zerbitzuak gutxienez 13 urte edo gehiago dituzten pertsonei zuzentzen zaizkie.\nLineako pribatutasun politika soilik\nLineako pribatutasun politika hau gure webgunearen bidez bildutako informazioari bakarrik aplikatzen zaio eta ez lineaz kanpoko informazioari.\nMesedez, bisitatu gure Baldintzak eta atalak gure webgunearen erabilera arautzen duten erabilera, ezespena eta erantzukizun mugak zehaztuz http://www.tovp.org/about-us/terms\nGure gunea erabiliz gero, onartzen duzu gure lineako pribatutasun politika.\nAldaketak gure Pribatutasun Politikan\nPribatutasun politika aldatzea erabakitzen badugu, aldaketa horiek orrialde honetan argitaratuko ditugu.\nPolitika hau 2014-04-19an aldatu zen azkeneko aldiz\nPribatutasun politika honi buruzko zalantzarik izanez gero, jar zaitez gurekin harremanetan beheko informazioa erabiliz.\nSri Mayapur, Mendebaldeko Bengala 741313\n+91 (3472) 245214


Trueba Culinary Experience: Huertik (huerto urbano)\n4.mailako ikasleek “Huertik” proiektua Naturan eta Euskara ikasgaietan jorratu dute\nProiektu hau hasi ginen egiten Deustuko Unibertsitatetik aurkeztu ziguten beraien proposamena dela eta.\nHuertik-ek ideia sinple bat sortzen du barazkiak eta loreak landatzeko eskolan, ortu edo laborantza berezi bat izan gabe. Laborantza hazkundea sustatzen duen oihal berezi bat da eta gelan jartzen da arazorik gabe,substratua hazi dadin.\nLandare desberdinak landa daitezke eta gainera gailu mugikorretara konekta daiteke eta jarraipen bat egin. Huertik perretxikoa sartu behar da landatutako substratuan eta zuzenean konektatutako gailura joango dira datuak. Tenperatura, hezetasuna, argia eta zerbait behar duen informazioa bidaliko du. Ikasleek informazio hori erabiliko dute jarraipen bat egiteko, egunero neurtuko dute eta taula batean jarraipen bat egin dute landare edo barazki horretaz.\nIkasleak interesatuak egongo dira eta baratzean eta barazkietan oso adituak izango dira. Ortua “huertik” klasean edukiko dugu beste ikasle bat izango balitz bezala, beste zer egin bat bezala.\nGuk letxugak landatu genituen eta egunero neurtzen genuen beraien argitasuna, hezetasuna eta tenperatura. Horretarako “seta huertik” batekin neurtzen genuen eta informazioa Tablet batean ematen zigun beraz jarduera bezala guk orri batean jartzen genuen egunero.\nAdituak egin dira barazki eta landareak landatzen eta ezaugarriak bereizten.\nOraingo honetan kalabazaren pepitak landatuko ditugu baina eskolan dugun ortu berezian, ez klasekoan.\nInteresgarria izan da eta oso inplikatuak egon dira, egunero begiratzen eta irakasleari gogorarazten neurtu behar genuela.\nPublicado por Trueba Culinary Experience en 23:19\nEtiquetas: Lehen Hezkuntza


Hemen zaude: Proiektuak garatzen • Ibilgailu elektrikoa • Ohiko galderak\nIbilgailu elektrikoaren eragina\nAbantailak eta etorkizuneko erronkak\nIbilgailu elektrikoaren osagai nagusiak\nIbilgailu elektrikoa berriz kargatzea\nEusko Jaurlaritza ibilgailu elektrikoaren alde\nIbilgailuen bateriak behin baino gehiagotan karga daitezke egun berean?\nBai. Litiozko baterien ezaugarrietako bat memoria-efektua ez eragitea denez, karga daitezke arazorik gabe, bateria deskargatuta egon gabe ere.\nNola kargatzen dira ibilgailu mota hauen bateriak?\nSare elektrikoaren bidez kargatzen dira bateriak. Kargatzeko era ezberdinak daude, une bakoitzean behar den kargaren arabera.\nBateriaren karga leku partikularrean egiten denean, karga geldiaren bitartez gauzatzen da, lur aldizkatzaile fasebakar batez baliatuta (normalean, 230 V eta 15 A, 25 kWh-ko ibilgailu baten kasuan, zazpi ordu irauten du kargak).\nKarga denbora tarte laburretan egin behar bada, hiru faseko lur aldizkatzaile bidez egiten da (eskuarki, 400 V eta 63 A, 25 kWh-ko ibilgailu baten kasuan, ordubete irauten du kargak).\nGaur egun erabiltzen ez bada ere, bada beste modu bat bateriak kargatzeko, korronte jarraitu bitartez egiten dena (normalean, 400 V eta 600 A, 25 kWh-ko ibilgailu baten kasuan, sei minutu irauten du kargak).\nNoiz kargatu behar dut ibilgailuaren bateria?\nSare elektrikoan eragin daitekeen inpaktua ahalik eta txikiena izan dadin, ibilgailuak gauez kargatzea komeni da, gauez elektrizitate-eskaria nabarmen gutxitzen baita. Egunez kargatu behar baldin bada, komenigarria da puntako orduetan ez egitea (12:00-14:00 eta 18:00-20:00); izan ere, ordu horietan eskaria handi-handia da.\nZenbateko irispidea du ibilgailu elektrikoak?\nGaur egun, merkatuan dauden ibilgailu mota horiek 110-120 km-ko irispidea dute. 2010 urtearen erdialdean eta amaieran merkaturatuko diren ibilgailuen irispidea 160 eta 200 km artekoa izango dela espero da.\nNon eta noiz kargatu ahal izango dut ibilgailua?\n2011 urtean jarriko da abian bateriak kargatzeko sarea Euskadin. Sare horri esker, erabiltzaileek parking publikoetan, merkataritza-guneetan, leku pribatuetan eta abar kargatzeko aukera izango da.\nIbilgailu elektrikoak nire ibilgailu konbentzionala ordezka dezake?\nGaur-gaurkoz, ibilgailu elektrikoak ezin du erabat ordezkatu ibilgailu konbentzionala, haren irispideagatik eta kargatzeko behar den denboragatik batik bat. Hala ere, ibilgailu konbentzionalaren ordez elektrikoa erabiltzeak ez du ekarriko aparteko arazorik kasu gehienetan; izan ere, herritar gehienek distantzia laburreko ibilbideak egin ohi dituzte egunean (etxetik lanera, merkataritza-gunetara, ikastetxetara eta abar). Hori horrela, aldatu behar dena, funtsean, pentsamoldea edo mentalitatea da, eta gasolindegira joan beharrean, gauean, etxera heltzean, gure ibilgailu elektrikoa entxufatzea izango da gure zeregin berria. Oso kasu bakan edo jakinetan baino ez ditugu erabiltzen ibilgailuak distantzia luzeko ibilbideak egiteko, eta halakoetan automobila erabili ordez, badira beste alternatiba batzuk, adibidez, car-sharing edo renting enpresen zerbitzuez baliatzea.\nZer-nolako aldea dago ibilgailu elektrikoaren eta hibridoaren artean?\nIbilgailu elektrikoen propultsio sistema motor elektrikoaren bidez egiten da soil-soilik. Ibilgailu hibridoetan, ordea, propultsio sistema motor elektrikoaren eta motor termikoaren bitartez egiten da, hein handi edo txikiagoan lan eginez motor bietako batek, hibrido motaren arabera.


Laburbirako emanaldiekin hasiko da gaur Euskal Astea. Noticias de Gipuzkoa\nLaburbirako emanaldiekin hasiko da gaur Euskal Astea\nEuskal Jai eguna datorren larunbatean ospatuko da Getarian\nAne Roteta - 2017(e)ko maiatzaren 24a, asteazkena - 06:14etan eguneratua\nUmeak dantzan duela urte batzuetako Euskal Jai egunean.\nGetaria- Maiatza amaitzear da eta horrekin batera iritsiko da Euskal Jai Eguna Getariara larunbat honetan, baina Euskal Astearen egitarauari gaur bertan ekingo diote Laburbira euskarazko film laburren emanaldiekin, eta horretaz gain, ostiraletik igandera zenbait ekitaldi izango dira kostaldeko herrian.\nLaburbirako emanaldien baitan, euskarazko zortzi ekoizpen proiektatuko dira gaur, 21.00etan, Herri Eskolako zinema aretoan eta sarrera doakoa izango da. Ostiralean, berriz, Gure Txeru dantza taldeak emanaldia eskainiko du herriko frontoian. Hala, arratsaldeko 19.00etan haurren emanaldia izango da, eta 22.30ean gazte eta helduen txanda izango da.\nEgun handia, ordea, larunbatean ospatuko da eta egitarau bete-betea izango da egun osoan zehar. Getariako txistularien dianarekin hasiko da eguna 9.00etan, eta 10.30etik 14.00etara azoka eta bertako produktuak dastatzeko aukera izango da frontoian. Bitarte horretan musika eskolako trikitilariek alaituko dituzte kaleak (11.30) ondoren plazan emanaldia eskaintzeko. Bestalde, Gazte Alaiak txistulariekin polka fandango eta arin arina dantzatzeko aukera izango da 12.30ean, eta ondoren Larrain Dantza izango da plazan. Jarraian, 13.30ean, helduen eta gaztetxoen irrintzi lehiaketa lehiatuko da plazan, eta arratsaldean Trikitilari Gazteen XVIII. Txapelketa jokatuko da. Amaitzeko, 19.00etatik aurrera Nafarroa kanta taldea arituko da giroa alaitzen eta Obaneuke taldearen berbena izango da herriko plazan (22.30).\nLarunbateko jai giroaren ondoren, igandean pilota zaleek izango dute hitzordua herriko frontoian (11.30), XXXIX. Gure Txeru eskuz binakako txapelketako finala ikusteko.


Bilboko Okupazio Bulegoa: Erribera 13 gunean «zirriborroa» errealitate bihurtzera deitu dute\nErribera 13 gunean «zirriborroa» errealitate bihurtzera deitu dute\nPixkanaka «bizitzaz betetzen» ari da Erribera 13. Uztail amaieran okupatu zuten Bilbon Erribera kaleko 13. zenbakian dagoen eraikina, eta, lehenbiziko konpontze eta atontze lanak egin ondoren, ostiral iluntzean zabaldu zituen ateak, auzokoek ezagut dezaten. Baina proiektua oraindik «zirriborroa» da, proiektuan parte hartzen ari direnen esanetan. Hala ohartarazi diete ingurukoei: «Errealitate bihurtzeko, ezinbestekoa izango da zuen laguntza. Guztion artean, kapitalera lotzen gaituzten kateak hautsi ditzakegu».\nErribera 13 gune «euskaldun, feminista, autoritatearen aurkakoa eta autogestionatua» izatea nahi dute; hortik aurrera, hala ere, zehazteko daude eraikinak hartuko dituen egitasmoak. «Metro koadro asko dauzkagu, bizitzaz, mugimenduz eta alternatibaz betetzeko zain. Eraikin honen potentziala gure borondateak, lanak eta parte hartzeak bultzatuko du».\nIzan ere, zazpi solairu dauzka etxeak, baina lan handia dago barruan egiteko: eraikuntza enpresa batek erosi zuen hotel bat egiteko asmoz, baina proiektua bertan behera geratu zen, eta barruko aldea suntsituta utzita alde egin zuen enpresak. Hartara, proiektuak proposatzera ez ezik, eguneroko egokitze lanetan laguntzera ere deitu dute.\nUztail bukaeran okupatu zuten eraikina, Bilbok azken urteetan daraman «nora ezari» aurre egiteko asmoarekin. «Nora ezak erantzule oso zehatzak ditu: gure miseriari esker aberasten diren espekulatzaileak eta politikari ustelak», adierazi zuten okupazioaren berri ematean. Azaldu dute okupazioa 1970eko hamarkadatik hainbat lekutan abiarazitako ekintzetan oinarrituta dagoela.\nMomentuz Zirika Herri Gunean egingo dugu arreta.\nDe momento atenderemos en Zirika Herri Gunea.\nErrondabide 12 - c/Ronda 12\nTurquía sigue llevando a cabo crímenes en KurdistánRadio Kobane | Barikuak 19:00h


Maiar - Wikipedia, entziklopedia askea.\nMaiarrak (singularrean Maia), Tolkienen legendarium ospetsuko fikziozko pertsonaiak dira. Nagusiki, Silmarillion izeneko bere lanean agertzen dira. Izpirituzko izakiak dira, Iluvatarren pentsamenduaren fruituak, Tolkienek Ainulindalën sortu zuen kosmogoniaren zati direnak. Maiarrak, Valarrekin batera, hauei zerbitzatu eta munduari forma ematen amaitzeko Eära jaitsi ziren maila baxuagoko Ainurrak dira.\nValarrek bezala, gorputz forma hartzeko ahalmena zuten. Batzuk, Saruman eta Gandalf bezala, Erdialdeko Lurraldera bidaiatu zuten Sauronen mehatxuari aurre egiteko, eta aztitzat hartuak izan ziren Eguzkiaren Hirugarren Aroan (kasu honetan, ezin zuten forma fisikoz aldatu euren misioa amaitu arte). Melkorrek, maiar ugari gaiztotu zituen, horien artean, Sauron bera eta Balrog bezala ezagutzen diren izakiak.\nMaiar ezagunak[aldatu | aldatu iturburu kodea]\nMaiar guztiak zenbat ziren eta euren izenak, ez dira ezagutzen. Honako hauek dira izen ezaguna dutenak:\nEönwë: Manwëren heraldo eta zutoihal eramalea\nIlmarë: Vardaren konpainiazko dama\nOssë: Ulmoren maia, barne itsasoen jauna, eta, batez ere itsaso biziena\nUinen: Ulmoren maia, Ossëren emaztea eta barne itsasoen anderea, batez ere lasaiena.\nSalmar: Ulmoren maia, Ulumuri adarren sortzailea\nSauron: Jatorrian Aulëren maia, Melkorren ordezkari militar bihurtu zen.\nMelian: Vana eta Estëren maia, Thingolen emaztea eta Luthienen ama (semeak izaten dituen Ainur bakarra da)\nArien: Vardaren maia, Anar edo Eguzkiaren ontzia eramateko ardura ematen zaiona\nTilion: Oromëren maia, Isil edo Ilargiaren ontzia eramateko ardura ematen zaiona\nSaruman edo Kurumo: Aulëren maia, Istarien buruzagia\nGandalf edo Olorin: Irmoren maia, Manwëk Istarien taldean egoteko aukeratua\nRadagast edo Aiwendil: Yavannaren maia, Istarien taldean egoteko aukeratua\nAlatar: Oromëren maia, Istarien taldean egoteko aukeratua. Azti urdinak deritzenetako bat\nPallando: Oromëren maia, Istarien taldean egoteko aukeratua. Beste azti urdina\nGothmog: Balrogen buruzagia, suzko maiarra\nDurinen Kaltea, izen honekin ezagutzen zen Balroga. Mendi Lainotsuetan bizi zen\nUste denez, Tom Bombadil ere maiar bat izan zitekeen, baina ez da ziur ezagutzen.


Kronika 2018 – Bilbo – Scratch Eguna\nHome » Blog » scratcheguna18 » Kronika 2018 – Bilbo\nKronika 2018 – Bilbo\n2018/05/16 Borja del Rio Off scratcheguna18\nLarunbat honetan, Bilboko Itsas Museoan Scratch Eguna 2018 ospatu egin da. Aurten zortzi urte bete dira ekimen honekin hasi ginenetik eta Scratch sasoirik onenean dagoela esan daiteke, 26 taldetan banatutako 156 ikaslek izena-eman baitute, bai sare publiko zein itunpeko 20 ikastetxeetatik etorritakoak.\nAurten, lehendabiziko aldia da kalean egiten dela eta zoritxarrez eguraldiak ez du lagundu euri langarra gurera etorri da eta. Baina, alde batetik antolakuntzak Bilbo Ekintzarekin jarritako karpei esker eta bestetik, Scratcheroen ekimen apartari esker, azkenean, parte hartu ahal izan dugu arazo handirik gabe. Euskaltel-ek ere lagundu zigun sekulako WiFi koexioa jarri zigulako. Eskerrik asko guztioi, bejondeizuela!\nGiroa, benetan ona izan da: ikasleen partez, bideratzaileen partez, gurasoen partez, kolaboratzaileen partez eta baita Itsas Museoaren arduradunen partez.\nTaldeek proiektu polit-politak aurkeztu dituzte, ilusioz eta kasu askotan erronka zailak gaindituz. Baina azkenean merezi izan du! Gainera, Itsas Museoaren barruan Dronak elkarteko jendeak eta Bilbo Makers-ekoak zenbait jarduera eta instalazio prestatu dizkigute. Bai dibertigarria izan dela! Eguerdian Gaskaren esku hamaiketako bat jaso dugu indarrak berrizteko.\nAzkenik, eta behin Azoka eremua batu dugunean, Itsas Museoaren areto nagusian bildu gara jardunaldiari bukaera emateko. Bilbao Ekintzako Nora Sarasola eta Itsas Museoaren zuzendaria den Jon Ruigomezen presentzia izan dugu eta jardualdia ixteko zozketa egin eta opariak banatu dituzte.\nArgazkiak ikusi nahi badituzu hemen dago Josu Garrok egindako argazki-sorta.\nPrevious: Gida 2018 eta Katakume taldeak\nNext: Kronika 2018 – Gasteiz


Nola egin haurrentzako ardiak Fimo edo buztin polimerikoarekin Eskulanak\nNola egin haurraren ardia Fimo edo buztin polimerikoarekin\nIrene Gil | | Artisautza fimoarekin, Haurrentzako eskulanak\nHonetan tutoretza Bat nola egiten irakasten dizut ume ardiak duten fimo o polimero buztina. Oso polita da! Ezin hobea haurrentzako gelarako edo edozein unetan oparitzeko.\nIrakurri duzun bezala, ume ardiak -rekin egina dago fimo o polimero buztina. Hemen daude KOLOREAK Horretarako erabili dut:\nHas gaitezen egiten ume ardiak arabera burua. Egin bola zuri bat, berdindu esku ahurrarekin eta labanarekin marka batzuk egin goiko ertzean zehar, honek ardi artilearen kizkurrak simulatuko ditu.\nEgin zentzuduna Haragi koloreko pieza bat hartu, baloi bat egin eta asko zapaldu oso laua izan arte eta ardiaren buruan itsatsi, erdigunea baino apur bat baxuago.\nLabana batekin egin bi marka non ahoan, alderantzizko V.a balitz bezala Bi zulo egin jartzeko begiak, bi pilota beltz izango dira.\nHaiek egiteko belarri, bi kolore dituztenak, lehenik zuria erabili behar duzu. Bi bolatatik, bota bakoitza alde batetik, eta zati hori zorrozten denean, bota beste aldea, beraz limoia bezalako zerbait sortuko duzu. Lautu ezazu esku ahurrarekin eta jarri mahai gainean hurrengo pausoa emateko.\nBelarrien barruko zatia haragi koloreko buztinez egingo dugu, eta prozesua zati zuriaren berdina izango da. Bata bestearen gainean itsatsi eta orain ardiaren buruan jar ditzakezu, muturrak pixka bat sakatuz emeki biltzeko.\nEgin dezakezu Berdinketa buruan jartzeko. Buztinez egiteko bi modu uzten dizkizuet aspaldi idatzi nuen tutorial batean eta ziur asko lan honetarako eta askorako erabilgarria izango dela: Fimo edo polimero buztinarekin arkuak egiteko bi modu.\nEgiteko gorputza bola arrosa behar duzu, jaurti ezazu esku ahurra alde batetik jaitsiera sortzeko eta itsatsi burua tantaren puntan.\nFor the BRAZOS egin bi bola zuri eta bota atzera eta aurrera pixka bat luzatu arte, eta itsats itzazu gorputzaren alboetara.\nEta soilik pies, egin besoekin bezala baina gehitu aurretik berdindu apur bat. Orain gorputzaren aurrealdean itsatsi ditzakezu, ardiak eserita egongo balira bezala.\nAmaituta edukiko duzu eta hau da emaitza.\nArtikuluaren bide osoa: Eskulanak » Artisautza » Haurrentzako eskulanak » Nola egin haurraren ardia Fimo edo buztin polimerikoarekin\nRainbow unicorn gure haurren eskulanak apaintzeko\nEva goma eta paperezko txoria haurren gela apaintzeko


Lanbide Heziketak ikasleak Europara bidaltzen ditu - Sakana - Guaixe.eus\nLanbide Heziketak ikasleak Europara bidaltzen ditu\nGuaixe 2020-07-09 15:39\nDiploma jaso zuten gazteen talde argazkia.\nSakana LH institutuko ikasle batek Erasmus+ Europako Programan parte hartzeagatik diploma jaso du, atzerrian lan-praktikak egin zituen hiru hilabetez.\nErasmus+ Europako Programak Lanbide Heziketak (LH) ikasleei bekak ematen dizkie atzerrian hiru hilabeteko prestakuntza-egonaldiak egiteko. Sakana Lanbide Heziketa institutuko zuzendari Iñaki Urbitarte Cabrerak azaldu digunez, “erdi eta goi mailako graduetako ikasleendako Erasmus karta daukagu. Atzerrian egonaldia egitera animatzen ditugu ikasleak eta urtero bostek-edo izena ematen dute”.\nUrbitartek gaineratu duenez, “Altsasun bekarako izena ematen dutenek plaza ia ziurtatuta izaten dute”. Izan ere, Hezkuntza Departamentuak ikastetxearen ikasle kopuruaren arabera banatzen ditu bekak. “Guk urtero lau beka jasotzen ditugu. Gero bigarren aukera egoten da, ikasle batzuk bekari uko egiten diotelako”. Zuzendariaren hitzetan “atzerrira joandako ikasleek bueltan diote aberasgarria izan dela egonaldia. Lantegian izandako esperientziagatik baino bizipen sozialagatik”.\nCarlos Gimeno, Hezkuntzako kontseilariak, programan aurreko ikasturtean parte hartu zuten 35 ikasleri diplomak, egindako praktiken ziurtagiriak, eman zizkien asteartean. Haien artean Ion Ollo hiriberriarra zegoen, Sakana Lanbide Heziketa Institutuan industria-mekatronika goi gradua ikasitakoa. Erasmus+ programari esker Italiako Turin hiriko lantegi batean egin zuen prestakuntza-egonaldia iraila eta abendu artean.\nAstearteko ekitaldian Ricardo Goñik, Caja Ruraleko Erakunde Harremanen arduradunak, saria jaso zuten LHko goi mailako ikasle bakoitzari txeke bat eman zion. Txeke horrekin, erakundeak programan parte hartzen du, Hezkuntza Departamentuarekin sinatutako hitzarmen baten bidez; izan ere, Europako Batzordearen araudiaren arabera, Erasmus beka gutxiago jasotzen dute erdi-mailako ikaskideek baino.\nZuzendariak jakinarazi digunez, COVID 19 pandemia dela eta, orain izena emanda zeuden bost ikaslek uko egin diote atzerrira joateko bekari. Kontseilariak jakinarazi duenez, pandemiaren ondorioz 106 egonaldi ezin izan direla egin. Eta erdi-mailako 15 eguneko egonaldi gehiago ere bertan behera gelditu dira. LHko ia 200 ikasle joaten dira Europako beste herrialde batzuetara ikasturtero prestakuntza-egonaldiak egitera. Urbitartek argitu digunez, “heldu den urterako ikasle bat dago, ilbeltzerako. Ordura arte ez da prestakuntza-egonaldirik egonen atzerrian”. Ç\nErasmus+ Europako Programan parte hartu zuten guztiek aurrez Nafarroan egin zuten lantokiko prestakuntza (lantokiko prestakuntza), eta Europako postitulazio-praktika horiekin osatu dituzte.\nLanbide Heziketako tailerretik Portugalgo enpresara\nGuaixe 2016 api 08 Sakana\nMartxoko azken bi asteetan Lanbide Heziketako lau ikasle Protugalen trebatzen egon dira Erasmus programaren bidez. Beste bi ikasle daude orain han....


'Erdaldunberriak' antzezlana aurkeztu zuten atzo AEDn - Debagoiena - Goiena.eus\n'Erdaldunberriak' antzezlana aurkeztu zuten atzo AEDn\nEñaut Abarrategi 2013-12-11 10:50\nMaite Agirre, Idoia Etxeberria eta Olatz Pagaldai atzoko prentsaurrekoan.\nNeska erdaldun berri baten istoria eta komeriak kontatzen dituen antzezlana da, beti ere, umorea oinarri izanda. Gidoia Idoia Etxeberria kazetari eta gidoilari oñatiarrak egin du eta istoria taularatuko duena aldiz, Olatz Pagaldai aktorea izango da. Antzezlana bakarrizketa formatuan izango da.\nBuah! Txabal antzezlanak izandako arrakastaren ondoren, bai formatu aldetik eta baita ere izandako harreraren ondorioz, AED Erdaldunberrien kluba antzezlanarekin datorkigu honakoan.\nBertan, Irantzuren istoria kontatzen da. Neska honen klubean oso gutxi dira, sekula ez dute saririk jasotzen eta inoiz ez dira telebistan agertzen. Irantzuren kluba ezezaguna da, erdaldun berrien kluba delako eta erdaldun berri gehienek ez dakitelako erdaldun berriak direla. Istorian zehar erdaldun berria zer den definitzen joango dira, Olatz Pagaldai aktorearen bakarrizketen bitartez.\nPagaldaik esan zuenez, oso erraza egin zaio lan hau antzeztea, hasieratik identifikatua sentitu delako Irantzuren kasuarekin. "Euskaraz bizi garenok, erdaldun berriak gara eta askotan euskaraz pentsatzen dugu, nahiz eta gero, gazteleraz hitz egin", aipatu zuen akoreak. Atzoko aurkezpenean, bakarrizketak nolakoak izango diren ikusteko aukera egon zen, Pagaldaik egindako antzezpen txiki baten bitartez.\nHasiera batean, ordu eta erdiko saioa egitea zegoen pentsatuta, baina, berrogeita bost minututan utzi behar izan dute antzezlanaren iraupena, obra "dinamikoagoa" izateko. Idoia Etxeberria, gidoilariak esan duenez "hasieran zalantzak izan nituen gidoia idazterako orduan, baina gidoia idazten joan ahala, zalantza horiek uxatu egin zitzaizkidan".\nMaite Agirre, AEDeko dinamizatzailearen esanetan, oraindik ere ez dute zehaztu noiz eta non egingo duten lehen emanaldia. Baina, printzipioz Arrasaten izango da antzezlanaren estreinaldia, Gabonen ondoren. Obra hau adin guztietako jendeari zuzenduta dagoela adierazi zuten.\nBuah! Txabal antzezlanaren arrakasta\nBuah Txabal antzezlanak izandako arrakasta nabarmentzeko ere baliatu zuten atzoko prentsaurrekoa. Antzezlan hau aurkeztu zenetik 80 emanaldi inguru egin dira herriz herri. Izandako arrakasta ikusita, AEDk antzezlanaren DVDa argitaratzea erabaki du. Momentuz 500 ale aterako dituzte, bakoitza 10 euroko prezioan. AEDko egoitzan eta Ttukun dendan egongo dira salgai.


Aziz gazteari laguntzeko txirrindua hizpide Biba Zuek telebista saioan - Goierri Eskola\nPortada » Aziz gazteari laguntzeko txirrindua hizpide Biba Zuek telebista saioan\nSenegalko KELLE herriko AZIZ mutikoari lagunduz.\nGoierri Eskolako ikasleak proiektu berri batean murgilduta daude: Aziz gazte senegaldarrari laguntzeko txirrindu egokitua egitea. Proiektuaren nondik norakoak ETB1-eko Biba Zuek saioan eman ditu Miriam Zabala ikasleak.\nAzizek 17 urte ditu eta elbarria da. Egunero 10 kilometro egin behar izaten ditu eskolara joateko, baina elbarritasunak eraginda arazo asko izaten ditu. Gurpildun triziklo bat erabiltzen du egun eskolara joan-etorriak egiteko, baina ez da egokia. Goierri Eskolako ikasleek bere egoerara egokitutako txirrindua diseinatu eta fabrikatuko dute.\nGoierri Eskolak Kellesensa gobernuz kanpoko erakundearekin duen harremanetik sortu da elkarlanerako aukera hau, eta ikasturte hasieran ikasleei jartzen zaien erronka gisa lantzeko proposatu zaie. Administrazioa eta Finantzak, Diseinua eta fabrikazioa eta Soldadura zikloetako ikasleak elkarrekin ari dira lanean Aziz-i txirrindu egokitu bat emateko.\nIkusi Zabalak Biba Zuek saioan proiektuari buruz emandako azalpenak:\nLIVE DEMO: 3D Imprimaketa Metalikoa.Langabetuentzako Ikastaroak


Gaur arratsaldeko 18:30ean Erraustegia Erabakiak antolatua bilera irekia Potxoenean | Usurbildarrak aurrera\n← “Laboaren uztaila” ostegunetan: Pelax-Physis, Joseba B. Lenoir eta P. Irigoyen-Larrazken Orkestra\nUsurbilgo Santixabeletako Jai Batzordeak gaur arratsaldean jaien balorazio bilera egingo du →\nGaur arratsaldeko 18:30ean Erraustegia Erabakiak antolatua bilera irekia Potxoenean\nPosted on 2016/07/14 | Utzi iruzkina\nGaur (uztailak 14) arratsaldeko 18:30ean, Usurbilgo Erraustegia Erabakia taldeak bilera irekia antolatu du irailaren 30ean, urriaren 1ean eta 2an Usurbilen eta Zubietan egingo den herri galdeketa prestatzen joateko. Gogoan izan Udalari erraustegiari buruzko herri galdeketa antolatzea debekatu ziola Espainiako Gobernuak eta herritarren esku geratu dela galdeketaren lana egitea.\nErraustegia Erabakia taldeko lagunek laguntza behar dela adierazi dute eta horretarako zubietar, aginatar eta usurbildarrei dei egin diete gaur Potxoenean egingo den bileran parte hartzeko: “Guztion laguntza beharrezkoa izango da ekimen hau aurrera ateratzeko. Animatu!“\nErraustegia Erabakia irailetik aurrera herri galdeketaren lan dinamikan buru belarri sartuko dela iragarri du eta guztia ondo joateko herritarren partehartzea ezinbestekoa izango da. Aurre lanetarako edota galdeketa egunetarako bolondresak behar direla jakinarazu du mugimenduak.\nHerri galdeketan baliabide informatikoak erabiliko direnez, aipamen berezia egin dute informatikan trebatutako pertsonen laguntzarako.\nGastuei aurre egiteko diru-laguntza\nHerri galdeketak eragingo dituen gastuei aurre egiteko diru-laguntza ekimena martxan dago. Batetik, Santixabel jaietan kamisetak salgai jarri ziren 6 euroren truke. Oraindik eskuratu ez baduzue Noaua! Kultur Elkarteko egoitzan egongo dira uztailaren 19ra arte. E-postaz ere eskaera egin daiteke, erraustegiaerabakia@gmail.com helbidera idatzi eta eskatu zure kamiseta. Eta bestetik, kamisetez gain, kontu zenbaki bat ireki dugu Laboral Kutxan, nahi duenak bertan diru ekarpenak egin ditzan: ES 36- 3035 0140 37 1400030079.\nInteresadunek ostegun honetan (uztailak 14) 18:30ean Potxoenean egingo den bilerara gerturatu daitezke edo e-posta bidali erraustegiaerabakia@gmail.com-era, laguntza emateko non egongo zareten prest esan besterik ez da egin behar.


Donostia Zinemaldia :: Barney’s Version\nBarney Panofsky itxuraz arrunta da baina ezohiko bizitza darama: alde batetik bere lehenengo emaztea dago, Clara, izaki librea eta guztiz desleiala. Ile gorriko emakume honekin denbora labur batez biziko da Barney Erroman. Bigarren emaztea, P. andrea, printzesa judutar izugarri aberatsa da, erosketak egiten eta gelditu gabe hizketan ematen du denbora, Barneyk entzuten ez duela konturatu gabe. Bere bigarren ezkontzako festan bertan, Barney, beste emakume baten atzetik ibiltzen hasiko da, Miriam, bere hirugarren emaztea, bere bi seme-alaben ama eta bere bizitzako amodioa. Bere abenturetan aita Izzy lagun izanda, Barneyk bere bizitza luze eta koloretsuko igoera ugarietan eta zenbait beherakadetan zehar eramango gaitu. Barney erromantiko amorratua dela ikusiko dugu, eta ez hori bakarrik, kortesia, eskuzabaltasun eta ontasun izugarrizko ekintzak egiteko gai ere badela konturatuko gara, batez ere, inok -eta berak gutxiago- halakorik espero ez duenean.


A eta B taldeak: Baimena\nC taldea: Jakinarazpena\n-: izapiderik gabe\nAtmosfera gehien kutsa dezaketen jarduerek (A eta B taldekoek) Ingurumen Administrazioaren Zuzendaritzaren berariazko baimena behar dute. Baimen hori jarduera hori eraiki, muntatu, ustiatu, lekualdatu edo jarduera horretan funtsezko aldaketaren bat egin aurretik eskatu behar da.\nBaimena behar duten instalazioetarako izapideak\nC taldean katalogatutako jarduerek, hau da, A eta B taldekoek adina kutsa ez dezaketenek, izapide sinplifikatua dute: nahikoa dute jakinarazpen bat aurkeztearekin. Jakinarazpen horretan erantzukizunpeko adierazpen bat bilduko da, baita tximiniak eragiten duen kutsaduraren neurketa bat ere, erakunde egiaztatu batek (IKE) egindakoa, atmosferara egiten diren emisio-mugak - aplikatzen zaizkienak- betetzen dituztela bermatzeko.\nJarduera batzuek eragin dezaketen kutsaduraren ondorioz, ez da administrazio-izapiderik beharko, eta, horregatik, instalazio horiek ez dute inolako izapiderik egin beharko administrazioarekin (instalazio horiek “-“ gisa katalogatuta daude).\nAzken aldaketako data: 2018/12/17


Ikasturtea agurtzeko 196 jaialdi eskainiko ditugu ikasleok! - bertsoikasgela.eus\nIkasturtea agurtzeko 196 jaialdi eskainiko ditugu ikasleok!\nUrtean zehar egindako lana oholtzaratzeko garaia dugu! Formatu ezberdinetako jaialdiak, kantaldiak, topaketak eta besta egunak eskainiko ditugu apiriletik ekainera bitarte, euskararen 7 lurraldeetan, gurasoen, ikaskideen eta herritarren aurrean.\n2018/2019 ikasturtea sartu zaigu azken txanpan. Ez dugu lan makala egin, aurten ere, bertsolaritza lau haizetara zabaltzeko: euskararen 7 lurraldeetan, 205 herritan, 469 ikastetxe eta 26.366 ikaslerekin landu dugu hitzaren jolasa, Bertsozale Elkarteko 53 irakasleen eskutik.\nGelan egindako lana jendaurreratzeko unea iritsi zaigu! Ikasgela bakoitzak gure emanalditxoa eskainiko dugu orain, 7 herrialdeetan zehar eskainiko ditugun 196 jaialdietan. Urtean zehar gehien gustatu zaizkigun sortak, ikasleok jarritako bertsoak, esketxak, antzerkiak, zein bat-bateko saioxkak eskainiz guraso eta ikaskideen aurrean. Emanaldi batzuetan musikariak, bertsolariak edo bertso-eskolako kideak izango ditugu lagun.\nOspatzekoa baita ikasturte honetan eman dugun urratsa eta, 34 urteotako ekinaz, egiten ari garen bidea!\nIKUS DEZAGUN IKASLEEN EMANALDI BAT!\nBerako Labiaga Ikastolan bertso antzerkiak, sorta musikatua eta bat-bateko emanaldia eskaini dute ikasleek.\nBertso antzerkia: Charlie eta txokolatezko lantegia\nBertso antzerkia: Timuti jirafa\nSorta musikatua: Sarean harrapatuta\nNerea Ibarzabal bertsolariaren Sarean harrapatuta sorta ederra abestu zuten DBHko ikasleek, gitarra eta perkusioaren laguntzaz.\nOinak emanda bat-batean!\nNahi zuten denek bat-batean egiteko aukera zabaldu zen emanaldiaren amaieran. Bi oinak zein lau oinak emanda, kopla ala bertsoa abesteko ateak irekiz, banaka zein bi lagunen artean. Ikus ditzagun bat-bateko ale batzuk!\nJaialdi gehiago ikusgai\nIkastetxe eta herri bakoitzean egiten diren emanaldien bideoak, Bertsoikasgela.eus atarira igotzeko aukera dago.\nHemen daude ikusgai ikasturte honetakoak!\nHerriko ikastetxeen topaketak eskainiko ditugu Gorbeialdean (Ikas pilota jaialdiaren baitan), Lautadan, Amurrion eta Laudion.\nBIZKAIAN KANTALDIAK ETA TOPAKETAK\nMikel Inunziaga musikariaren laguntzaz 50 kantaldi eskainiko ditugu eskolatan, ikasturtean zehar landutako bertso sorta eta abesti ezagunekin gozatzeko.\nBeste 18 topaketa ere egingo ditugu herri edo eskualde mailan, ikasleok gure lanak oholtzaratu ditzagun; eskualdeko 2 bertsolarik ere parte hartuko dute emanaldiotan.\nGIPUZKOAN GU ERE BERTSOTAN JAIALDIAK\nHerri mailako 82 jaialdi eskainiko ditugu, publikoan ikastetxe ezberdinetako gurasoak elkartuz.\nEskola txikiak dauden 13 herritan, berriz, ikasturte bukaerako eskola jaialdiaren baitan eskainiko diogu tartea bertso emankizunari.\nNAFARROAN JAIALDIAK ETA BERTSO BESTAK\nIkastetxe zein herri mailako 22 jaialdi eskainiko ditugu. Batzuetan eskualdeko bertsolariak eta bertso-eskolak ere elkartuko zaizkigu oholtzan.\nZUBEROA, LAPURDI ETA BAXENABARREN BERTSULARI TTIKI ETA BESTAK\nSeaskako ikastolekin 4 Bertsulari Ttiki egun ospatuko ditugu. Ikastola bakoitzak gure emanaldia eskainiko dugu beste ikastolen aurrean, Oskar Estanga musikariak eta bi bertsolarik lagunduta.\nIkastetxeetan beste 3 Besta ere ospatuko ditugu.


Hitzen kontrabandista | Hitz beste\n2007-02-26 by Anjel Lertxundi\nAi, nire juaneteak! →\nOne thought on “Hitzen kontrabandista”\nIban Arantzabal says:\n2007-02-26 at 11:44\nBenetako kontrabandista da, bai. Karta-jokuan ez dugu tutik ikasi, baina haren jarioak ez du etenik eta ikasi dugu. Bazkaldu zein afaltzeko zortea izan nuen Elgetan egon zenean eta demasa da gizona. 78 urte izateak asko erakutsi dio, baina zuk esandako moduan ez magiaz bakarrik, Lavand poeta da.


Bigarren eskuko autoen salmentak auto berrienak baino handiagoak izan dira 20 urtean | Consumer\nBigarren eskuko autoen salmentak auto berrienak baino handiagoak izan dira 20 urtean\nEtorkinek mota horretako ibilgailuak eskatzen dituzte eta Prever plana erabiltzen dute horretarako.\nBigarren mailako autoen salmentak 1.559.000 unitatekoak izan ziren iaz, hau da, 2004an merkaturatutako 1.442.000 unitateetatik %8,1 igo ziren, eta maximo historikoa izan zen. Hala, erabilitako autoen salmentak auto berrienak baino handiagoak izan dira azken 20 urteetan, 2005ean lehen eskuko 1.528.849 auto matrikulatu baitziren.\nIbilgailu Motordunen Saltzaileen, Konponketen eta Ordezko Ibilgailuen Elkarte Nazionalaren (Ganvam) txosten baten arabera, bigarren eskuko automobilen merkatuak 7.950 milioi euroko negozio-bolumena sortu zuen iaz, aurreko ekitaldian baino %9,4 gehiago (%7,270 milioi).\nGanvam-en aburuz, ibilgailu erabilien salmentaren hazkunde horren arrazoiak hauek dira: etorkinek mota horretako ibilgailuen eskaera handia izatea, Prever Planaren aplikazioa erabilientzat, enpleguaren hazkundea edo duela bost urte gutxi gorabehera matrikulatutako automobilen eskaintza zabala izatea.\nBigarren mailako autoen inportazioak 115.683 unitatekoak izan ziren iaz, hau da, %4,8ko igoera izan zen aurreko ekitaldiarekin alderatuta. Hala, beste herrialde batzuetatik datozen auto erabilien salmentak hazten jarraitzen du, nahiz eta 2005eko hazkundea azken hiru urteetako txikiena izan.\nErkidegoen arabera, erabilitako automobilen salmentak hazi egin ziren eskualde guztietan, Nafarroan izan ezik; izan ere, Nafarroan %9,8 egin zuen behera, 22.600 unitaterekin. Beste muturrean, hazkunde handiena Gaztela-Mantxan izan zen: 77.000 unitate (%12,9 gehiago), ondoren Madrilen 259.800 unitate (%12,6 gehiago) eta Gaztela eta Leonen (%11,3 gehiago).\nEtorkinak, erosketen %15\nGanvam-ek dioenez, etorkinek bigarren eskuko ibilgailuak erostea bultzatu dute. Hain zuzen ere, kolektibo horrek Espainian zirkuitu profesionalen bidez saltzen diren ibilgailu erabilien %10 eta %15 artean erosten du, BBVAren Ikasketa Zerbitzuaren kalkuluen arabera.\nErakunde horrek aurreikusten du etorkinek gure inguruko herrialdeen antzeko mailetan eramango dutela Espainia, hala nola Frantzian, Alemanian edo Portugalen, non bi ibilgailu erabiltzen baitira auto berri bakoitzeko.\nHala ere, BBVAk uste du beste faktore erabakigarri batzuk egongo direla bigarren mailako ibilgailuen merkatua hazteko, hala nola sektorea gero eta profesionalizatuago egotea eta eskainitako bermea handitzea. Finantza-erakundearen eredu teorikoen arabera, 2011. urtearen inguruan auto berri bakoitzeko erabilitako 1,9 ibilgailuko ratiora irits liteke; iaz, berriz, ibilgailu batetik bestera.\nGainera, bigarren eskuko ibilgailuen merkatua beste alderdi batzuetan ere “doitu” beharko dela uste du, hala nola, ibilgailu erabilien salmenta-ratiorik handiena 10 eta 11 urte bitarteko ibilgailuena dela. Hala ere, BBVAk uste du kontzesiodunek ibilgailu erabiliari ematen dioten garrantzi handiagoak eta salmenta-formula berriek (rentingak, esaterako) urte gutxiko auto gehiago merkaturatzen lagunduko dutela.\nautoak erabiliak ibilgailuak ocasión-eu salmentak


Cookie-en politika - Garbitania\nCookie-ak funtsezkoak dira Internetaren funtzionamendurako, ezin dute pertsonaren gailuak hondatu eta nabigatzailearen konfigurazioan aktibaturik egonez gero webguneko funtzionamenduan izan daitezkeen errore informatikoak identifikatu eta konpon dezakete. Webguneak bere funtzionamendu egokirako erabiltzen ditu eta erabiltzaileek nabigazioan zehar egindako ekintzak ezagutzea baimentzen dute.\nWebgune honetan instalatutako cookie-ek ezin dute disko gogor batetik informazioa atera edo informazio pertsonala ebatsi.\nGARBITANIAk, indarrean dagoen araudiaren betepenean, cookie hauek erabiltzeko zure adostasuna eskatzen du. Ez baduzu hauen erabilera onartu nahi, ez sakatu banner-eko ONARTU botoia edo nabigatzailea konfiguratu zure gailuan cookie-en instalazioa edo erabilera ukatzeko.\nNola betetzen du GARBITANIAK araudia?\nInformazioaren Gizarteko eta Merkataritza Elektronikoko Zerbitzuen uztailaren 11ko 34/2002 Legea eta Europako Parlamentuaren eta Kontseiluaren 2016ko apirilaren 27ko 2016/679 Datuen Babesari buruzko Erregelamendu Orokorraren betepenean, Cookie eta hauen tratamendu eta erabilerari buruzko informazioa errazten dizugu GARBITANIAko webgunean.\nGARBITANIAk azaldutako helburuekin zure datu pertsonalen tratamendua egiteko oinarri juridikoa politika honen adostasuna da. Politikak webgune honen erabiltzaileei lehentasunak kudeatzea baimentzen die cookie-ak konfiguratuz.\nGARBITANIA ez da izango cookie-n politika honetan aipatu ahal diren hirugarren erakundeen pribatutasun politiken egiatasunaren edo edukiaren erantzule.\nWeb nabigatzaileak cookie-ak biltegiratzeaz arduratzen dira, beraz, hemendik ezabatu edo desaktibatu beharko dira. GARBITANIAk ezin du nabigatzaileek egiten duten cookie-n erabilera egokia edo ezegokia bermatu.\nKasu batzuetan beharrezkoa izango da cookie-ak instalatzea nabigatzaileak hauek ez onartzea erabaki duzula ez ahazteko.\nWebgune honek cookie hauek erabiltzen ditu:\nInformazio orokorra eta anonimoa tratatzen dute: ez dute datu pertsonalik gordetzen. Webgunearen funtzionamendua hobetzea dute helburu, eta erabiltzaileak hartutako erabakiak gogoratzea.\nCookie hauek webgune honen ezaugarriak eta funtzioak aztertzea eta neurtzea ahalbidetzen dute, eta horiek neurtzeko ere bai, gero hobetzeko helburuarekin. Instalatutako cookieak hirugarrenen cookieak dira. Zehazki, Google Analytics. Analitikarako erraminta bat da, webguneei erabiltzaileen erabilera hobeto ulertzen laguntzen duena. Informazioa jasotzeko cookie sorta bat erabil dezake, baita hauekin erabilera estatisika batzuk sortzeko, Google-eko erabiltzaileak pertsonalki identifikatu gabe.\nInformazio gehiago Google Analytics: https://developers.google.com/analytics/devguides/collection/analyticsjs/cookie-usage


Kepa Gonzalez izango da Orain Amurrioren alkategaia 2019ko udal-hauteskundeetan - Aiaraldea.eus\nKepa Gonzalez izango da Orain Amurrioren alkategaia 2019ko udal-hauteskundeetan\nErredakzioa 2018-12-03 07:30 Politika Amurrio\nTalde politikoko kideak “oso ilusionatuta” daude, proiektura jende gaztea batu delako.\nOrain Amurrioren egungo zinegotzia da Kepa Gonzalez. / Aiaraldea.eus | Ikusi handiago | Argazki originala\nKepa Gonzalez izango da berriz Orain Amurrioren alkategaia datorren urteko maiatzean egingo diren udal-hauteskundeetan. Talde politikoak duela zenbait hilabete hasi zuen afiliatuen eta gertukoen iritziak jasotzeko kontsulta. “Emaitza ezin da positiboagoa izan, gehiengoa lerrokatu delako duela lau urte abiatu genuen udal proiektuari jarraipena ematearen alde”.\nGonzalezekin batera beste hainbat pertsona egongo dira hautagai gisa. Horrez gain, Orain Amurrioko kideek nabarmendu dute “oso ilusionatuta” daudela jende gaztea batu delako proiektura. “Datozen hilabeteetan garatuko dugu gure programa, duela lau urte sortu genuenetik eta lege-agintaldi honetan egindako lanetik abiatuko dena”.\nTalde politikoko militanteek uste dute Amurrioko gaur egungo egituraketa instituzionaleko “funtsezko zatia” direla. “Hazten jarraitu nahi dugu EAJren gobernuarekiko alternatiba izateko”.


Igande honetan umoretik hartzen saiatuko gara koronabirusa, herriko pertsonaiekin solasean - Arrosa\nIgande honetan umoretik hartzen saiatuko gara koronabirusa, herriko pertsonaiekin solasean\nAhuntzaren gauerdiko eztula 2020/04/12\nKonfinamentuak aurrera darrai eta baita Ahuntzaren Gauerdiko Eztulak ere! Ezerk ez gaitu geratzen eta horrexegatik irratsaio eder bat prestatu dugu igande honetarako.\nDagoeneko hainbat ikuspegietatik aztertu dugu koronabirusa eta baita pandemiaren zabalkundeak sortu duen egoera, baina gure umore ikuttua falta zitzaigun. Hortarako, herriko pertsona ezagun batzuekin egin dugu zita, besteak beste Iraia Elias, Patxi Santamaria edota Maite Bastos aktoreak. Beraien gogoeta, pasarte, erreflexio edota kontuekin egoera zail honetan, irripartxo bat sorrarazi nahiko genizueke. Sorpresaren bat ere izango dela aurreratu dezakegu eta agian Edonatoren bixita berri bat ere…\nBeraz adi ibili eta sintonizatu FMko 99.3 igande honetan 21:00etatik aurrera!\nPosted in Ahuntzaren gauerdiko eztulaTagged #irratsaioak\n1215. Katea - Dylan Carlson eta Earth\nig. Api 12 , 2020\nAHUNTZAREN GAUERDIKO EZTULA: Eskualdeko ELA eta LABeko kideak eta Iñaki Gil de San Vicente igande honetan\nMalintxerekin konexioa Bartolori buruz eta Ahoztar Zelaietaren kolaborazioa!\nAHUNTZAREN GAUERDIKO EZTULA | Herrialde Katalanak eta emakumeen* etxea igande honetan!\nErrusia eta Ukrainaren gatazka aztergai


Suitzak uren kalitatea zaintzeko sistema bat aurkeztu du, kutsatzaileekiko sentikorrak diren arkakusoak erabiltzen dituena | Consumer\nSuitzak uren kalitatea zaintzeko sistema bat aurkeztu du, kutsatzaileekiko sentikorrak diren arkakusoak erabiltzen dituena\nKrustazeo txiki horiek sentikorragoak dira gutxieneko aldaketekiko detekzio-sistema elektronikoekiko baino\nEgun gutxi falta dira martxoaren 16tik 22ra Uraren IV. Mundu Foroa Mexikon hasteko. Bilera horretan, besteak beste, iturri hidrikoen kutsadura aztertuko da. Gai horri dagokionez, Suitzak ura zaintzeko sistema berria aurkeztu zuen. Hemendik aurrera, Zurich hiriko biztanle gehienek eta Suitzako beste 67 udalerrik edaten duten edateko uraren kalitatea zaintzen duten ur-arkakuso txikiak dira.\nUr-arkakusoak dilista-formako eta “daphnia” izen zientifikoko ur gezako krustazeo txikiak dira, eta produktu toxikorik baden modu seguruagoan detektatzeko aukera ematen dute. Zuricheko industria-zerbitzuek adierazi zutenez, ur gezako krustazeo txiki horiek “askoz sentikorragoak” dira gai kutsatzaileen presentziarekiko eta haien gutxieneko aldaketekiko.\nZuricheko industria-zerbitzuek “daphnia” hainbat instalaziotan jarri zuten, beren mugimenduak erregistratzen dituen eta, hartara, produktu arriskutsuen kontzentrazio-mailak zehazten dituen sistema batekin. Adituek azaldu zutenez, krustazeoek “berehala erreakzionatzen dute substantzia toxikoen kantitate txikiak agertzean”.\nSistema hori erabat berria da Suitzan, eta, horri esker, lurpeko uretan eta Lengg eta Moos lakuetan egon daitezkeen kutsatzaileen kontzentrazioak kontrolatu eta ohartarazi ahal izango dira, udalerri horiek edateko urez hornitzen baitituzte. Hala ere, eta “kontsumitzaileari erabateko segurtasuna eta kalitatea bermatzeko”, neurketa elektronikorako ohiko mekanismoak izaten jarraituko dute.\narkakusoak kalitate urak


Azkenaldi honetan, ikastetxeak eta lantokiak hizkuntza ezberdinetako hotsez betetzen ari dira, atzerritik datorren jendea dela eta. Gainera, erbestera lanera joan behar diren gure inguruko gazteak ugariak dira baita ere. Errealitate honen aurrean guk ezin dugu ez-ikusiarena egin, beraz, zer nolako jarrera hartu beharko dugu?\nGure ohitura, balore, iritzi, bizitzaren ikuspegi eta abarrekin bat ez datozen pertsonekin behar bezala erlazionatu ahal izateko, zenbait gaitasun garatu behar ditugu. Kultura arteko komunikazio gaitasuna, gizarte eta kultura ezberdinetan jarrera egokiak izateko abilezia kognitiboen eta afektiboen multzoa da.\nOrain da kultura arteko komunikazio gaitasuna garatzeko momentua, nerabezaroan bakoitzaren identitate kulturala, besteei buruzko iritzia eta justizia sozialaren garapena ematen baitira. Gainera, adin honetan, oraindik besteenganako jarrerak guztiz eratu gabe daude, baina ezezagunarenganako errefusa nabaria da. Beraz, ondorengo gomendioak jarraitzeko unea da.\nBakoitzaren kultura, tradizio eta hizkuntza ezagutu eta baloratu: Beste kulturak ezagutu ahal izateko, lehenengo, bakoitzaren identitate kultural propioaren kontzientzia edukitzea ezinbestekoa da.\n«Nire mundua» kontzeptua zabalagoa egin: Gure inguruan norberarena dena baino askoz gehiago dagoela ohartu behar gara. Honetarako, anistasunarenganako sentsibilitate eta ulermena garatzea garrantzitsua da.\nMundu mailako gaiei buruzko interesa piztu: Mundu global honetako hiritar sentitzeko, gomendagarria da aldaketa klimatikoari, egungo gerrateei, goseteari… buruz irakurtzea eta informatuta egotea.\nEzberdina dena aberasgarri bezala ikusi: Desberdina dena ezagutzeak gure baloreak erlatibizatzea edota garrantzi gehiago ematea eragiten du. Gainera, beste kulturek elementu aberasgarriak ezarri ahal diote gureari.\nBeste kulturak ezagutu eta hauekin elkarbizi: Inguru kultural anitzeko eta hizkuntza ezberdina hitz egiten duten pertsonekin harremana izaten saiatu behar gara.\nAtzerriko hizkuntzak ikasi: Beste kulturak ezagutzeko garrantzitsua da hizkuntzak ikastea, inoiz ez da berandu hizkuntza bat ikasten hasteko.\nZure kultura arteko komunikazio gaitasun maila zein den jakin nahi duzu? Bete ezazu galdetegi hau!


Eguneko zentroaren lanak amaituta erabiltzaile gehiago hartzeko aukera izango da | Bergarako Udala\nBergarako Udala-k Al, 2020-10-26 13:36-n bidalia\nBergarako eguneko zentroaren eraikin berriko lanak amaitu berri dira eta azaroaren 2an zabaltzea aurreikusita dago. Gorka Artola alkatea eta Ainhoa Lete Ongizate zinegotziak ostiralean ikusi ahal izan zuten eraikina. Udalak hitzarmen bidez lortutako eraikina GFAk kudeatuko du. 50 urterako zesioa egin da, gauza bera, eraikin zaharraren kasuan, udalaren esku geratuko dena. Eguneko zentroko zuzendariarekin, erizainen arduradunarekin eta Aita Menniko kudeatzailearekin batera egin zuten bisita.\nAspalditik datorren beharra da zerbitzuaren handitzea, 2014an egindako hitzarmenean jasota dago. Ohiko egoeran, 25 plaza eskaintzetik 40 eskaintzeko aukera egongo da. Gaur egun, ordea, osasun egoera aintzat hartuta, murriztuta dago eskaintzen den plaza zerbitzua 18ra. Oraingo handitzearekin 24 pertsona artatzeko aukera izango da.\nZentroaren erabiltzaileek dituzten beharrak asetzeko beharrezko tresneria egongo da, haien bizitza ahalik eta gehien erraztu asmoz.\nGorka Artola alkatearen ustez, “aspalditik espero genuen zerbait zen hau, ahalik eta pertsona gehienei zerbitzua ematea nahiko genuke. Une onean dator, COVID-19aren eraginez are gehiago murriztu behar izan delako eskaintza. Gure herriko pertsona helduek behar dituzten zerbitzu guztiak eskura izan ditzaten nahi dugu. Haiek egindako lanari esker ditugu guk gaur egun ongizatea bermatzen dizkiguten tresnak. Guri dagokigu orain, hirugarren, laugarren adinean dauden pertsonen ongizatea bermatzea”.


Iñurritza biotopoa: December 2013\nOstiraleko HITZAn jaso genuen berria Zarauzko Real Golf Club-i urteko 40.000 € inguruko errenta jarri diola Udalak lur publikoak erabiltzeagatik, aurreko 1,5 €ren ordez. Pozten gara. Bazen garaia.\n1.-HITZAko testuan ez da argi geratzen duna-multzoa biotopoko zatia den edo biotopokoa izatea eskatzen den. Golfak okupatzen duen duna-sistema biotopoaren zati da 1997tik hona, LIC 2004tik eta ZEC 2013tik. Baina oraindik egiteko dago eremu horren “Erabilera-plana” eta dunetako landare mehatxatuen “Kudeaketa-plana”. Plan hau Gipuzkoako Foru-Aldundiak egin behar du eta espero dugu,eta hala eskatu izan dugu, 2016a baino egin dezan, golfeko kontratu-berrikuntza iristerako egina egon dadin. Hala gertatzen bada, kontratu berrian ez legoke ezer berezirik jarri beharrik kontserbazioari buruz, baizik eta delako Plan horrek esaten duena fin-fin bete besterik ez.\n2.-Arkamurka Elkartea golf-jarduera hortik kentzearen aldekoa da, inpaktu handiegia duelako zona horretan, eta Ezker Anitzeko ordezkariak dioen bezala, “gunearen balore naturalaren kontserbazio eta berreskurapenarekin bateragarria” izan beharko luke bere erabilera. Arkamurkaren ustez, ez da bateragarria eta horregatik eskatzen dugu golf-jarduera handik kentzea.\nGolf-jarduerak dakar, ordezkari berak, aipatzen dituen ondorioak: Ur-erabilpena (Erregaio-egun bakoitzean 300.000 litro ur ateratzen dituzte lurpetik), fitosanitarioen erabilera handia (herbizida, bermizida, …), belardi naturalaren green-eko belarren inbasioa, golfarien kanaleko etengabeko bisita (gainontzeko herritarrek debekatuta daukaten eremura), …\nDuna eremu horretan azaleraren erdia landaredi naturalaren eremu kontsideratua dago teorian, praktikan errespetatzen ez dena. Eremu natural horretan dunetako landare-espezieak tipikoak diren 47 espezie desberdin bizi dira. Espezie horietatik Euskal Erkidegoan mehatxatuta dauden 17 espezietatik 10 Zarauzko dunetan bizi dira. Aberastasun horren ganorazko zaintza ez dugu bateragarria kontsideratzen golf-jarduerarekin.\n3.-Arkamurka Natura-Elkartea dunen gainetik egin zen pasabidearen aurka azaldu zen bere garaian eta bere gestioari esker ez zen egin pentsatzen zuten adinakoa. Orain egin nahi dena lehen dagoena baino hobea dela uste dugu, hala ere, Arkamurkak ez luke orain egingo duna-eremu osoa naturalizatu arte, agian, orduan beste diseinu eta helburu batzuekin egin beharko litzatekeelako.\n4.-Arkamurka duna-eremu osoa publiko izatearen alde dago eta Udalak ahaleginak egin beharko lituzke hala izan dadin, handik edo hemendik horretarako sosak bilduz. Zurrumurruak heldu zaizkigu Real Golf Cluba Narrostarren zatia erostekotan dabilela. Horrek esan nahiko luke golf-jarduera betikotzea eta inguru horren naturalizazioaren betirako oztopoa.\n5.-Beti egin den bezala, idatzi horretan esaten da golf-jarduerak babestu duela duna-eremu “garrantzitsu” hori. Egia da, baina neurri batean, zeren ezin baita esan herritarren edo bertako erakundeen naturaren aldeko zentsibilizazioak babestu duenik, erabiltzen den diskurtsoak aditzera ematen duen bezala. Egun, duna sistema horrek duen mehatxu eta inpaktu handiena golf jarduera bera da.\n5.-Errenta berria ezartzearen aldeko adostasun osoa lortu da Udaleko alderdi guztien artean. Ondo dago. Gainera eremu horren kontserbazioaren aldeko deklarazioak nabariak dira. Hori ere oso ondo dago. Arkamurka Natura-Elkarteak animatzen ditu alderdi guztiok modu berean jokatzea Ihidieta (Irita) eremuarekin eta hango industrialdearen proiektua batertzea. Hemendik 100 urtera esan dezatela XXI mendeko udal eta herritarrei esker eremu zoragarria duela hor Zarautzek.\nEgilea: Asier Aldalur ordua: 16:15 1 iruzkin: Mezu honetarako estekak\nEtiketak: golf, idatzia\nEgilea: Asier Aldalur ordua: 00:24 1 iruzkin: Mezu honetarako estekak\nNegu partean, seguruenik Europa iparraldetik etorrita edo, kolore zuriko zapelatzak ari gera ikusten inguruetan, lehen bizi orain dela 3 bat urte Talai mendin ikusi nuen ale bat eta txundituta geratu nintzen bere zuritazunarengatik, orain dela bi urte berriz Urteta auzoan ikusi nuen beste bat antzeko itxurarekin eta orain dela egun gutxi berriz Txema Fernandezek ikusi du beste bat Zarautz inguruan. Lukas Arbeloak ere itsas enarako blogean http://ieoe.blogspot.com.es/2013/11/vuelve-el-ratonero-blanco.html Tolosa aldean ikusitako beste baten berri ere eman zuen lehenagoko hilean. Kasu guzietan neguan ikusiak izan direnez Europa ipar aldetik honuntz negua pasatzera etorri diren teoria indartzen du.\nZapelatza ( Buteo buteo), Txema Fernandez orain dela egun gutxi Elkano auzoan ateratako argazkia\nZapelatza ( Buteo buteo), Asier Aldalurrek orain dela hiru urte Talai mendin (Zarautz) ateratako argazkia\nZapelatza ( Buteo buteo), Asier Aldalurrek orain dela bi urte Urtetan (Zarautz) ateratako argazkia\nEgilea: Asier Aldalur ordua: 18:41 iruzkinik ez: Mezu honetarako estekak\nEtiketak: buteo buteo, zapelatza\nAtzo dei bat jaso nuen Zarauzko Vista Alegre auzotik, udaberria aurten azkar iritxi dela gurera esanez zeren auzoa enaraz bete baitzaie. Hori dela eta, arratsalde aldera bertara buelta bat egitea pentsatu nuen eta enara ugari zebiltzan bertan, bai, baina ez hemen udaran edukitzen ditugun enara azpizuriak edo enara arruntak, baizik eta haitz-enaraz (Ptyonoprogne rupestris) betea aurkitu nuen ingurua.\nEnara-espezie bakarra da hau gure artean negua hemen igarotzen duena, beste enara-espezie denak hegoaldera joaten dira udazkenean, Europa ipar aldean bizi diren haitz-enarak bakarrik egiten dituzte migrazioak Europa hegoaldera eta hemen ikusten direnak ez dakigu Europa iparraldetik etorritakoak izango diren edo barrukaldeko mendietako paretetatik, nahiz eta distantziagatik e.a., azken aukera hori izan lojikoena. Gainontzeko enara-espezieak Afrikara joaten dira neguan.\nArgazki hauetan ederki ikusten den bezala, enara-epezie hau besteetaz bereizteko isats-aldean dituen puntu zuri horiekin fijatu behar da.\nZarautz eta inguruetan neguan bakarrik ikusiko ditugu haitz-enarak, eta beti ere Iñurritza moduko hezeguneetan ur-azalean intsektu bila edo bestela Vista Alegre moduko eraikin luzeetan, Orioko A8 errepideko zubiaren azpian edo Orioko elizako paretetan, baina beti ere inguruan erreka, ibai edo hezeguneak edukitzea dute gogoko. Intsektujalea izanik, negu aldean izaten den intsektu-eskasia hezeguneetatik eklosionatzen diren intsektuetaz elikatzeko.\nHegazti intsektujale gehiago ere bazebiltzan inguruan, behekaldeko argazkietan bi Txio arrunt (Phylloscopus collybita)\nEtiketak: haitz enara, Phylloscopus collybita), Ptyonoprogne rupestris, Txio arrunt\nLarunbat eguerdian Juantxok, Nereak, Enekok eta Aitziberrek Iñurritzara bueltaxka bat egin zuten eta hara non, beste hegazti batzuen artean Zingira berdantza ikusteko aukera izan zuten.\nZingira berdantza (Emberiza schoeniclus) emea eta arra dira goikaldeko marrazkian ikusten dituzuen bi hegaztiak. Hegazti hauek Iñurritza bezalako hezeguneak oso gustoko dituztenez, garai honetan Europa ipar aldetik etortzen zaizkigu gure hezegunetara negua pasatzera. Horiek behatzeko toki oso egokia da Iñurritza, lezkadiak dituztelako bizitoki gogoenetakoak eta Iñurritzan pixkanaka bada ere berreskuratzen ari da lezkadia hegazti hauen mesedetan, gainera beren mokoa haziak jateko dutenez egokitua, inguruko landarerian hazi asko aurkitzen dute elikatzeko.\nBesteak beste ondorengo hegazti hauek ere ikusteko modua izan zuten.\nAntzar hankagorriska (Anser anser)\nEgilea: Asier Aldalur ordua: 19:55 iruzkinik ez: Mezu honetarako estekak\nEtiketak: Ansser ansser, antzara, txilinporta txikia, zertzeta arrunta\nEgilea: Itsas Enara Ornitologia Elkartea ordua: 20:36 iruzkinik ez: Mezu honetarako estekak\nIñurritzak bere txikian sorpresatxo ugari ematen dakizki eta astearte hontan Koldo Lizundiak bi argazki eder hauek ateratzeko aprobetxatu zuen. Bata Kuliska gorria da (Limosa lapponica) bere neguko lumajearekin, ale hau ziurrenik aurreko egunetan ere inguruan ikusi dena izango da eta badirudi negua pasatzeko Iñurritzako txokoa gustatu zaiola..\nKuliska gorria (Limosa lapponica) Koldo Lizeaga\nTxepetxa (Troglodytes troglodytes) ere askotan entzuten degu kantari bainan ikusten ez da erreza izaten eta argazkia ateratzea ere ez, geldirik oso denbora gutxi egoten delako. Askotan urte sasoi guzia gure artean igarotzen duten hegaztiei ez diegu arreta berezirik jartzen eta multzo horretan txepetxa sartuko nuke. Niretzat hegazti hau benetan xarmanta da, Eskal herrian dagoen hegaztirik txikiena izango da ziurrenuk eta Europan bere generoan bizi den bakarra, besteak Amerikan bizi bai dira, Hala ere Asia eta Ipar Ameriketan ere aurki daiteke, Iparraldean bizi direnak migrazioak egiten badituzte ere hemengoak ez.\nTxepetxa (Troglodytes troglodytes) Koldo Lizeaga\nEgilea: Asier Aldalur ordua: 17:25 1 iruzkin: Mezu honetarako estekak\nEtiketak: Kuliska gorria, Limosa lapponica, Troglodytes troglodytes, Txepetxa\nEgilea: Asier Aldalur ordua: 19:44 iruzkinik ez: Mezu honetarako estekak\nEgilea: Asier Aldalur ordua: 14:28 iruzkinik ez: Mezu honetarako estekak\nEgilea: Asier Aldalur ordua: 00:19 iruzkinik ez: Mezu honetarako estekak\nAtzo Koldok atera zituen argazkiak ikusirik Iñurritza aldera buelta bat egiteko tentazioa izan dut eta baita asmatu ere zeren hegazti mugimentu polita zebilen, bestea beste ondorengo argazki hauek ateratzeko aprobetxatu dut. Nahiz eta ikusitako hegazti denei argazkia ateratzeko paradarik ez izan, Txilinporta txikia ere han zebilen eta beste hainbat hegazti ere bai, horien artean negu txirta eta hegaxabal ugari.\nKaio hankahoriak (Larus michahellis) eta tartean Kaio ilun (Larus michahellis) bat.\nArdea cinerea ( Lertxun hauskara )\nBasa ahateak ( Anas platyrhynchos )\nIñurritza ibaiaren gune batzuetan sortu diren irlatxoak ederki aprobetxatzen dituzte Ubarroi haundiek (Phalacrocorax carbo) beraien hegoak zabaldu eta eguzkitan lehortzeko\nKopetazuri arrunta (Fulica atra)\nTxio kaskabeltza (Sylvia atricapilla)\nTxio arrunta (Phylloscopus colllybita)\nAntzar hankagorriska ( Ansser ansser)\nEgilea: Asier Aldalur ordua: 01:19 iruzkinik ez: Mezu honetarako estekak\nEtiketak: Ansser ansser, Kaio hankahoriak, Kaio ilun, Larus michahellis, Rallus aquaticus, Turdus merula, Uroilanda, Uroilo hankagorriska, Zozoa


Adin adin (5. 2018) - Aldizkakoa - BDB. Bertsolaritzaren datu-basea\nGuztira 14 saio egingo dira abenduaren erdialdera arte Gipuzkoa osoan zehar. Egoitza bakoitzera bi bertsolari joaten dira, belaunaldi desberdinetakoak eta, ahal bada, eskualdekoak\nGipuzkoako Foru Aldundiaren eta Lankuren arteko “Adin adin” egitasmoak laugarren urtez izango du segida, bere helburuari eutsita, alegia, bertsoaren bidez adineko pertsonen gaitasuna sustatzea, egoitzetan bizi diren adinekoen bizi kalitatea hobetuz eta gaitasun psikoemozionalak landuz. Hala, aurten 14 saio egingo dira abenduaren erdialdera arte lurralde osoko hainbat herritan, eta lehenengoa bihar asteartea egingo da Azpeitiko San Martin egoitzan. Maite Peña Gizarte Politikako diputatuak adierazi duenez, orain arte egindako bideak erakutsi du ekimenaren arrakastaren “gakoa” adinekoen “parte-hartzea bultzatzean” datzala, batetik eta beraien arteko harremana “hobetzean” bestetik. Egoitza bakoitzera bi bertsolari joaten dira, ahal bada eskualdekoak, ezagutzagatik, bi belaunaldi ezberdinetakoak eta gizonezko eta emakumezko bat izatea ere ahalbidetzen da.\nProiektu honen bidez, euskal kulturaren adierazpide nagusienetakoa den bertsolaritza zahar etxeetara iritsarazi da, ahozkotasunak duen potentzial osoarekin, terapeutikoki zein ludikoki. Horren harira, diputatuak nabarmendu du bertsoek adineko pertsonengan duten “eragin positiboa”: “Bertsoa bitarteko bihurtzen da adineko pertsonek euren memoria landu dezaten. Beraien bizipenak, oroitzapenak gogoratzen dituzte eta zaila da motibazio hori beste modu batera lortzea, emozioetara iristen den tresna baita bertsoa. Eta gaineratu du “Adin-adin” proiektuak kutsu zientifikorik ez badu ere, “interesgarria” litzatekeela jakitea horrelako ekintza batek “zein onura terapeutiko” dituen. Ildo horretan, adineko pertsonen bizi kalitatea hobetzeko konpromisoa berretsi du diputatuak, ikuspegi “integral” batekin.\n2018-11-06 Azpeitia Berezia\n2018-11-07 Errenteria Berezia\n2018-11-09 Lazkao Berezia\n2018-11-13 Tolosa Berezia\n2018-11-14 Tolosa Berezia\n2018-11-15 Arrasate Berezia\n2018-11-20 Azkoitia Berezia\n2018-11-21 Oiartzun Berezia\n2018-11-28 Bergara Berezia\n2018-11-30 Beasain Berezia\n2018-12-05 Usurbil Berezia\n2018-12-05 Segura Berezia\n2018-12-11 Zestoa Berezia\n2018-12-13 Donostia Berezia


Lamiakoko ibarra: gotorleku bat naturarentzat - Leioa - Hiruka.eus\nLamiakoko ibarra: gotorleku bat naturarentzat\nUnai Brea 2018-10-02 09:42\n© JOSE IGNACIO TORRES\nAhalegindu zaitez Urdaibai erraldoi bat irudikatzen. Halakoxea izango zen Ibaizabal itsasadarra, urbanizatzeak natur arrasto gehienak desagerrarazi arte. Lamiakoko ibarraren zati bat da iraun duen gune bakarra; oraintsu arte mehatxupean egon ostean, biziraupenerako atea zabaldu zaio berriki.\nZer balio du guneak?\nGaur egun balio ekologiko eskasa du Lamiakoko ibarrak. Txikia denez, berreskuratzeak ez luke izugarrizko inpaktua ingurumen aldetik, baina heziketa-gune interesgarria litzateke, eta balio sinboliko handia ere edukiko luke.\nLamiakoko Ibarraren Defentsarako Plataforma 2003an hasi zen gunea kontserbatzeko neurri eske. Bilbao Bizkaia Ur Partzuergoak maiatzean baztertu zuenetik bertan makro-araztegi bat eraikitzea, hurbilago dute helburua.\nAbuztuan, Leioako agintariek ibarrerako plan paisajistikoa garatzeko asmoa agertu zieten ekologistei. Xehetasunik ez da zabaldu oraindino, baina hainbat hedabidetan aipatu da itsasadarreko errepidea itxiko lukeela Udalak.\nKantauri itsasoko itsasadar guztiak, baita Ibaizabalekoa ere, egokiak dira migrazioa egiten duten hegaztientzat. Atseden hartu eta elikatzeko pausaguneak dira, eta kasu batzuetan negu osoa igarotzen dute hemen, bertoko espezieakaz batera.\nEkologistek itsasadarreko errepidea eraisteko eskatzen dute, marea ibarrera sartu dadin. Era berean, lurra kendu eta urak berak paisaia birmolda dezala gura dute. "Lasai utziz gero, naturak berrosatzeko gaitasuna du", azaldu dute. Oinezko eta bizikletentzako pasabidea eraikiko litzateke, eta auto-trafikoa Felipe del Río kalera eroan.


Carlos Pérez El Cid-en Bidetik barrena | DONOSTIARRAK Kirol-Kluba\nCarlos Pérez El Cid-en Bidetik barrena\n2018, Ekaina 6 - 00:00 | muralde\nBere 69.go urteurrenaren atarian, Carlos Perezek burdinazko osasuna izaten jarraitzen duela erakutsi digu berriro ere.\nJoan den maiatzean El Cid-en Bidea egitera ausartu zen, zehazkiago esanda Vivar del Cid-etik Valentziaraino. 12 egunetako abentura bat izan zen, 1.200 kilometro ingurukoa eta 12.000 metrotako igoerekin (Jaizkibel 25 aldiz igotzea bezala). Alajaina… eta gainera meteorologia oso onarekin.\nCarlosek esan digunez esperientzia ahaztezina eta paregabea izan da zentzu guztietan: herri historikoak, monumentalak, parke naturalak, gastronomia eta, bereziki, bertako jendea: atsegina, adeitsua, prestua eta oso oso abegitsua.\nCarlosen eskutik abentura honen wikiloc-aren lotura pasatzen dizuegu, ziur bait gara batek baino gehiagok, lehenago edo beranduago, ibilbide hau egitera animatuko dela.\nCarlos, gainera, Valentziara garaiz iritsi zen “Bizikleta eta hiria” biltzarrean airearen kalitatearen komunikatu bat aurkeztu ahal izateko, baita denbora errealean PM2.5. partikula finen neurgailu eramangarriaren lantegi batetan parte hartzeko ere.\nBide honetatik jarraitu Carlos!!!


Nor gara – Bertan\nOngi etorri BERTAN-en, Azpeitiko Merkatarien Elkartearen, Web orrialde ofizialera. Gune honen helburua internetek eskaintzen duen erakusleiho handia erabiltzea da, gure erakundea eta, modu berean, berau osatzen duten merkataritza saltokiak ezagutzera emateko.\nGainera, orrialde honen edukia merkataritza sektorearentzat interesgarri den bestelako informazioekin aberastu dugu, Azpeitiko merkataritza sektorearen informazio iturri moduan erreferentzia bilakatzeko asmoz.\nAzpeitiko Merkatarien Elkartea 2008an sortu zen, gure udalerriko merkatal garapena bultzatzeko, bere merkatal egituren berpizkundean paper aktiboa jokatzeko deiarekin.\nMerkatariek eredu bati jarraitu behar diote, non tratu pertsonalizatuak eta produktuen eta kalitate goreneko zerbitzuen eskaintzak teknologia berriekin uztartu eta bezeroen nahiak estali behar dituzten. Testuinguru honetan, Azpeitiko Merkatarien Elkartea, Merkataritzaren etorkizun arrakastatsua bideratzeko oinarrizko pieza da.


Brienne (Saona eta Loira) - Wikipedia, entziklopedia askea.\nBrienne (Saona eta Loira)\n46°33′25″N 5°01′18″E / 46.5569°N 5.0217°E / 46.5569; 5.0217Koordenatuak: 46°33′25″N 5°01′18″E / 46.5569°N 5.0217°E / 46.5569; 5.0217\nLoisy, Cuisery, La Genête eta Jouvençon\n237 (%51.1) 231 (%49.8)\nBrienne Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 386 biztanle zituen.\n2007an Brienne udalerrian erroldatutako biztanleak 386 ziren. Familiak 156 ziren, horien artean 42 pertsona bakarrekoak ziren (21 bakarrik bizi ziren gizonak eta 21 bakarrik bizi ziren emakumeak), 63 seme-alabarik gabeko familiak ziren eta 51 seme-alabak dituzten bikoteak ziren.\n2007an 198 etxebizitza zeuden, 161 familiaren etxebizitza nagusia ziren, 28 bigarren erresidentzia ziren eta 10 hutsik zeuden. Etxebizitza guzti hauek 195etxeak ziren. 161 etxebizitza nagusietatik 134 bere jabearen bizilekua ziren, 21 alokairuan okupaturik zeuden eta 5 doan lagata zeuden; 7 etxek bi gela zituzten, 18 etxek hiru zituzten, 60 etxek lau zituzten eta 75 etxek bost zituzten. 125 etxek euren parking plaza propioa zuten azpian. 55 etxetan ibilgailu bat zegoen eta 88 etxetan bat baino gehiago zituzten.\nBrienne udalerriko biztanleria-piramidea 2009an .\n2007an lan egiteko adina zuten pertsonak 229 ziren, horien artean 161 aktiboak ziren eta 68 inaktiboak ziren. 161 pertsona aktiboetatik 150 lanean zeuden (85 gizon eta 65 emakume) eta 10 langabezian zeuden (3 gizon eta 7 emakume). 68 pertsona inaktiboetatik 26 erretiraturik zeuden, 19 ikasten zeuden eta 23 "bestelako inaktibo" gisa sailkaturik zeuden.\n2009an Brienne udalerrian 185 unitate fiskal zeuden, 470 pertsonek osaturik. Pertsona bakoitzeko diru-sarrera fiskalaren mediana urteko 16.690 euro zen.\n2000. urtean Brienne udalerrian 5 nekazaritza-ustiategi zeuden.\nMultimedia: Brienne (Saône-et-Loire)\nBNF: 152730351 (data)\nOrriaren azken aldaketa: 13 otsaila 2021, 21:38.


Euskadi ezagutzeko gida\nAutoak Bilbon, Donostian eta Gasteizen alokatzea\nEguna eta ordua: 00:00\n23:30 Itzultzea: BILBAO\n23:30 erabilgarritasuna ikusi\n% 25eko deskontua Gasteizen\n% 20EKO DESKONTUA AUTO ALOKAIRUAN\nOnline egiten baduzu erreserba\nEzagutu Euskal Herriko bazterrak Beste Alderen eskutik.\nLand&Drive zerbitzua: ibilgailuak Bilboko aireportuan entregatzea eta jasotzea\nEz itxaron ilararik! Egin zure on line erreserba 24 orduko aurrerapenarekin eta lehorreratu bezain laster autoa emango dizugu aireportuko irteeran.\nESKAINTZA GEHIAGO IKUSI NAHI DITUT Turismoak\nBeste Alden konfiantza izateko 5 arrazoi 1LIDERGOA\n5MUNDU OSOAN GAUDE Liderra Euskal Herrian\nAutoak eta furgonetak alokatzeko enpresen artean, gurea lehena da Euskal Herrian. Bulegoak Bilbon, Donostian, Gasteizen, Eibarren, Irunen, Iurretan, Biarritzen eta Hendaian ditugu. "Gaursa" taldekoak gara\nGaursa taldekoak gara, Euskal Herri osoan 200 langile baino gehiagoekin eratuta dagoena eta Renault, Nissan eta Dacia enpresekin elkar lan egiten duena. Liderrak ibilgailu elektronikoetan\nBeste Alden asteko 7 egunetan zure zerbitzura gaude. Taldekideok hamar urte baino gehiagoko eskarmentua dugu.\nBeste Alden zure zerbitzura gaude asteko 7 egunetan. Taldekideok hamabi urte baino gehiagoko eskarmentua dugu.\nHurbil gaituzu, zu urrun eramateko\nBeste Alden Euskal Herri osoan ditugu bulegoak, zuri zerbitzu hoberena eskaintzeko asmoz.\nBezeroak dira gure baliorik handiena. Gure lana hobetzeko pizgarria bezeroen gogobetetasuna da.\nLangileen arreta oso ona. Alokatutako autoa baldintza ezin hobean, bai garbitasunaren aldetik bai prestazioen aldetik. Prezio oso onean eta entrega-zerbitzu ederra. Beste ibilgailu bat alokatu behar dudanean, Beste Alde rent a car-era joango naiz pentsatu gabe. Euskaldunaren hitza. Agur bero bat.\nDena oso ondo, konpainian ibilgailua jasotzean izan ezik; neska bat baino ez zegoen eta asko itxaron behar izan dut. Autoa espero baino askoz hobeto eta prezioa ere oso ondo. Nik jende guztiari gomendatzen diot.\nLekualdaketa bat egin dugu, eta dena primeran. Berriz ere alokatuko nizueke furgoneta bat.\nIRAKURRI IRITZIAK\tTweets por el @BesteAlde.\nHorrela, BESTE ALDE enpresari buruzko nobedade guztiak ezagutuko dituzu: zerbitzuak, eskaintzak eta askoz ere gehiago.


Bouillonville - Wikipedia, entziklopedia askea.\nEuvezin, Pannes, Thiaucourt-Regniéville eta Beney-en-Woëvre\n74 (%48.1) 82 (%53.2)\nBouillonville Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 109 biztanle zituen.\n2007an Bouillonville udalerrian erroldatutako biztanleak 109 ziren. Familiak 47 ziren, horien artean 13 pertsona bakarrekoak ziren (13 bakarrik bizi ziren emakumeak eta 13 bakarrik bizi ziren emakumeak), 17 seme-alabarik gabeko familiak ziren eta 17 seme-alabak dituzten bikoteak ziren.\n2007an 54 etxebizitza zeuden, 47 familiaren etxebizitza nagusia ziren, 4 bigarren erresidentzia ziren eta 3 hutsik zeuden. 50 etxeak ziren eta 4 apartamentuak ziren. 47 etxebizitza nagusietatik 37 bere jabearen bizilekua ziren, 7 alokairuan okupaturik zeuden eta 2 doan lagata zeuden; 2 etxek bi gela zituzten, 3 etxek hiru zituzten, 17 etxek lau zituzten eta 24 etxek bost zituzten. 31 etxek euren parking plaza propioa zuten azpian. 17 etxetan ibilgailu bat zegoen eta 21 etxetan bat baino gehiago zituzten.\nBouillonville udalerriko biztanleria-piramidea 2009an .\n2007an lan egiteko adina zuten pertsonak 77 ziren, horien artean 57 aktiboak ziren eta 20 inaktiboak ziren. 57 pertsona aktiboetatik 52 lanean zeuden (34 gizon eta 18 emakume) eta 5 langabezian zeuden (3 gizon eta 2 emakume). 20 pertsona inaktiboetatik 5 erretiraturik zeuden, 4 ikasten zeuden eta 11 "bestelako inaktibo" gisa sailkaturik zeuden.\n2000. urtean Bouillonville udalerrian 3 nekazaritza-ustiategi zeuden.\nBNF: 152641569 (data)


Vitoria-Gasteizko Udalaren web-orria - Batan ibaiaren ibilbidea garbitzea eta egokitzea\nBatan ibaiaren ibilbidea garbitzea eta egokitzea\nVitoria-Gasteiz Hobetuz ekimenean Gurebatan auzo-elkarteak aurkeztutako proposamena.\nProposamenaren bidez, Salbatierrabide eta Zumabide kaleen arteko zatia garbitzea eta egokitzea eskatzen da, baita Tortilla Mendia eta haren ingurua ere (Mendizabala kalera jaisteko bidean). Horretarako, honako lan hauek egin beharko lirateke:\nHondakinak kentzea (bertan behera utzitako eraikinen hondarrak kentzea) - Sastrakak kentzea eta bidea garbitzea.\nIbaiertzean ingurumen-arloko jarduketak egitea. Bertako flora eta fauna berreskuratzea.\nOsakidetzako euri-uren hodien irteera ezabatzea (edo gehitzea).\nPasabide "lagunkoia" eta ingurumenaren aldetik bateragarria egitea, Salbatierrabide kalea zeharkatzen duen zatian (zubia).\nInformazio-puntua instalatzea pilategien historia deskribatzeko… Balio eta ezagutza handiko puntua. Puntu horrek Wi-Fi konexioa izan beharko luke, herritar guztientzat eskura egon dadin (QR kodearen bidez audioa entzuteko aukera, besteak beste).\nGaur egungo haurren jolas-gunea berritzea (Tortilla Menditik Mendizabalara jaisteko bidean).\nTortilla Mendian hiri-altzariak, jolasak eta abar instalatzea, herritarrentzako parke gisa egokitzeko.\nBatan ibaiertzeko ibilbidea Batan+Vivo proiektuan sartuta dago. Proiektu horren helburua da auzoko herritarren artean parte-hartzea eta elkarlana sustatzea, Gasteizko ingurunea hobetzeko. Ibaiaren Ezkerraldean jardutea proposatzen da (Osakidetzako bulegoekin eta Las Nieves Ospitalearekin egiten du muga), gaur egun bertan behera utzita baitago. Ezinbestekoa da ibaiaren gaineko zubian jardutea,\nSalbatierrabide kalearen bitartez. Pasabide atsegina eta ingurumenaren aldetik bateragarria sortu behar da, Salbatierrabide kaleko errepidean zehar, hala, Batan ibilbidea (Fray Frantzisko kaleko izkinan jaiotzen denetik) parke berriarekin lotzeko.\nIbaiaren eremua berreskuratzeko, Tortilla Mendia eta Mendizabala kalera alderako malda egokitu behar dira (gaur egun zabuak daude bertan). Argazkiak erantsi dira, gaur egun bertan behera utzita dagoela eta ingurumenaren aldetik andeatuta dagoela ikusteko. Proposamen honi erantsi zaio, kokapen-mapa.\nBatan ibaiertzaren eta Tortilla Mendiko magalen degradazioa geldiarazi nahi dugu. Izan ere, guztiz hondatuta eta abandonatuta dago Gasteizko gune hori. Gaur egun aterpe gisa erabiltzen da (koltxoiak, eserlekuak…), baita kale-zurruterako ere, erantsitako argazkietan ikus daitekeen moduan.\nIbaia berreskuratu eta jarraitutasuna eman nahi zaio pasealeku polit horri, Urak dagoeneko proiektatu duen parke berriraino. Batan ibaiertza eta Tortilla Mendia berreskuratu nahi ditugu, gasteiztarrek gune horretaz gozatzeko aukera izan dezaten, betiere hiriko ingurumena errespetatuz eta indartuz.


FORU AGINDUA, 1994ko otsailaren 28koa, Nekazaritza Ustiategien Erroldak Gipuzkoako herrialde historikoaren barruan izango duen kudeaketa arautzekoa.\nBOG 14 Martxoa 1994\nMartxoaren 30eko 84/1993 Dekretuak, Eusko Jaurlaritzako Nekazaritza eta Arrantza Sailak emandakoak, Euskal Autonomi Elkarteko Nekazaritza Ustiategien Errolda sortu eta arautu zuen. Sail berak 1993ko irailaren 9an emandako Aginduak dekretu horretan xedatutakoa garatu zuen.\nMartxoaren 30eko 84/1993 Dekretuak 6. artikuluan xedatu zuenez beren herrialde historikoaren barruan eskumena duten foru departamentuek kudeatuko dute Errolda, Errolda Bulegoa herrialde bakoitzeko kudeaketa unitate administratibo nagusia izanik.\nHori dela eta, azaroaren 25eko 27/1983 Legeak 7. artikuluko b) hizkiko 1. zenbakian agindutakoaren arabera eta maiatzaren 30eko 3/84 Foru Arauak, Gipuzkoako Herrialde Historikoaren Gobernuari eta Administrazioari buruzkoak, 27. artikuluko 13. zenbakian emandako eskumenez baliatuta, ondorengoa\nEuskal Autonomi Elkarteko Nekazaritza Ustiategien Erroldak Gipuzkoako herrialde historikoaren barruan izango duen kudeaketa arautzeko honako xedapen hauek egongo dira indarrean: martxoaren 30eko 84/1993 Dekre- tua, Eusko Jaurlaritzako Nekazaritza eta Arrantza Sailak emandakoa; 1993ko irailaren 9ko Agindua, Nekazaritza eta Arrantza Sailak emandakoa, eta foru agindu hau.\nGipuzkoako Nekazaritza Ustiategien Errolda Bulegoa sortzen da.\nErrolda Bulegoa Gipuzkoako herrialde historikoko kudeaketa unitate administratibo nagusia izango da eta egoitza Landa Garapeneko Zerbitzuan edukiko du.\nLanda Garapeneko Zerbitzuko buruaren gain egongo da egin beharreko lanak egitea Nekazaritza Ustiategien Errolda Bulegoaren ihardunbiderako, baita martxoaren 30eko 84/1993 Dekretuak 16. artikuluan aipatutako ziurtagiriak ematea ere.\nErroldan izena emateko, eskabidea aurkeztu behar du nekazaritza ustiategiaren titularrak bere Eskualdeko Nekazaritza Bulegoan, asmo horrekin ezarrita dauden inprimaki ofizialak erabiliz.\nErrolda Bulegoak egoki iritzitako agiriak eska diezazkie nekazaritza ustiategien titularrei, aurkeztutako eskabidean edo Erroldan idatzitakoan oinarrituta, bertan jaso behar diren datuei eta alderdiei buruz.\nBulegoa antolatzeko era martxoaren 30eko 84/1993 Dekretuak 9. artikuluan ezarritakoa izango da eta honako hauek edukiko ditu:\na) Eguneroko izen-ematea.\nb) Izena Emandako Nekazaritza Ustiategien Errolda, bi modulu edukiko dituena, bata identifikaziokoa, Nekazaritza eta Arrantzako sailburuaren 1993ko irailaren 9ko Aginduak ezarritako informazioa jasoko duena, eta bes tea, berriz, deskripziokoa, Aginduaren eraskinetan ageri diren fltxak eramango dituena.\nNekazaritza Ustiategien Erroldak bere baitan hartzen duen esparruko ustiategien izenak emateko eskabideak aurkezteko epea, foru agindu hau Gipuzkoako ALDIZKARI OFIZIALEAN argitaratu eta biharamunean hasiko da.\nNekazaritza Ustiategien Erroldan izena emateko eta aldaketak egiteko bidea aipatutako martxoaren 30eko 84/1993 Dekretuak 11. artikulutik 14.era bitartekoetan ezarritakoa izango da.\nErrolda Bulegoak ofiziozko izen-ematea egingo du erroldaratu gabeko nekazaritza ustiategien berri jakin orduko, interesatuekin hitzegin ondoren.\nGipuzkoako ALDIZKARI OFIZIALEAN argitaratu eta biharamunean sartuko da indarrean foru agindu hau.


kritiken hemeroteka » Vladimir, gure odolaren gorria\nVladimir / Koldo Izagirre / Erein, 1996\nVladimir, gure odolaren gorria Mikel Aldalur / Euskaldunon Egunkaria, 1997-02-08\nLatza bezain ederra da istorio hau, eta irakurketa bihurtzen den borroka horretan parte hartzea merezi du. Espainiako Gerraren garaietara garamatza Izagirrek, arrano gorriak, Heinkelak eta Junker 52 sabel-handiak zehazki, Vladimir ezezik Gernika ere txikitzera etorri ziren sasoira. Oraingoan, literatura izena du denbora haietara eramango gaituen trenak eta, lehen orrialdetik bertatik, atsegina egiten da bidaia. Polita da leihatilara bidalitako lehen begiratuak dakarkigun paisaia.\nEgileak idatzitako postal berean ikusten dira ardiak eta itsasoa. Mareak, ordea, kresala ezezik, ardien gibel-erraiak eta ile-larruak ere aurkezten ditu eta hori “…otsoa dabilelako aztarna da. Otsoa, singularrean, indar kaltekor mitikoak aipatzen diren bezala. Izen propio bat balitz bezala. Vladimir, adibidez…”. Narratzailea istorioan barrena garatuz doan lagun-taldeko partaidea da, oharmena ernalduz doakien gazte horietakoa. Behin, artzain batek ardi izter bat eguzkitan lehortzen aurkitu ondoren, horrelakoak egiten dituena otsoa ez baina arimaduna dela ondorioztatzen dute denek. Gazteak, hura Vladimirren lana dela ohartzen dira eta, “…Menturaz bai, menturaz Vladimir ez zen suntsitua izan eta Bigarren Mundu Gerrateaz geroztik leize batean ezkutatua zegoen yanki bat noiz hurbilduko labana zorroztua zain gerlari nipon bat bezala kukutua Mola jeneralaren atzeguardari jazar egiteko…” idatziko du narratzaileak. Hilabeteak eman zituen gizagajo hark lapak, lanpernak eta karramarroak janez. “Ahulduta, itsasgorak harkaitzetan utziriko gatza milikatzera heltzen ziren ardiak akabatzen hasi zen”. Egoera hori eta horren ingurukoak dira liburuxka honetako hiru atalen arteko lehenengoak hizpide dituenak.\nLirikoagoa dirudi bigarren atalak, Luandari bidalitako gutun baten modukoa. Horko zenbait pasarte gure literaturan gogora ditzakegun orririk ederrenetan idatzita geratzeko modukoak dira. Ohar, bestela, lerro hauei: “… Batera hiltzen ikasi behar izan genuen geuk ere, Luanda, tribukeriarik gabe bizitzen hasteko. Eta dena ez zen Frantziako eta Espainiako Erregeren aitzakia. Gurea ez da lurtarrik gabeko lurra. Artzainek hartzen zuten soro itsasoa, draporik gabe, zigilurik gabe, libre. Postal berean ikusiko dira bagak eta ardiak, eta han, gero eta hangoagoak egiten zaizkidan mendietan, geure odolaren gatza ere bada ardiak milikatzen dutena bazterrean…”. Vladimirren lehorreratzeak aldatu zituen gauzak. “Vladimir hamabostero txatarrarekin etortzen ziren Errusiako ontzi guztien kapitaina zen” eta “bere ontzia beti zen iraultza boiatu bat munduko itsasoetan”. Ontziko ganbaran narratzaileak eta bere lagun gazteek zain izaten zituzten … Plejanov, Lenin, Lunatxarski, Bogdanov, kutxa bete liburu munduko hizkuntza guztietan iraultzaren berri onak herrietan barrena zabaltzeko…” eta Vladimirrek ematen zizkien postaletan gordetzen zituzten Plaza Gorria, Stalin, Leningrado, Bolxoi, Joko Olinpikoetako medailadunak, koljozak eta abar. Naufrago itoen kontuak datoz gero, Kalaxnikov eta karabineroen artean.\nAzken atalaren oina batean aurki daiteke: “Gerra ez duk amaitu…!”. Vladimir bizi dela ohartzen dira gazteak eta “… Ez geunden bakarrik. Gure lagun guztiak ez zeuden kartzelan eta hilerrian…” idazten du narratzaileak. “… Erresistentzia zabaldu beharra zegoen, zokoak harrotu, bazterrak sutu, etsaia urduriarazi”. Udalak festetarako ekarritako zezenplaza mugikorrak su hartu zuen gau batean eta, taldeak, poster bat egin zuen egunkari errekortez, plaza errearen argazkiekin. “… Zorro batean sartu eta probintziako egunkarira bidali genuen. Gerra ez zela amaitu. Oraindik ez gintuztela derrotatu. Izanen zutela aurrerantzean gure berri. Vladimir Brigadak sinatua…”. Hortik aurrerakoek osatzen dute hirugarren atala, Heinkelak eta Junker 52 sabel-handiak Vladimir ezezik Gernika ere txikitzera etorri ziren apirila iritsi arte. Orduan isuritako odolak idatzi ditu orrialdeok. Gorriz, ezin beste modu batera izan.


abendua 2016 – Harriketarrak Gazte Asanblada\nhamabostaldi kulturala,harriketarrak gazte asanblada,olentzeroUtzi iruzkina\n24/12/2016 11/01/2017 harriketarrak gazte asanblada\nPasadan urtean hausnarketa bat eskatu gindun eta oparietan baino ez bada ere, hausnarketa hori emon da. Izan ere, aurtengo oparie materiala iziten jarraitu arren, gure helburue zoriontasuna oparitutea izin da. Horregaitik eskatu geuntsen Olentzerori musika instrumentuek ekarteko. Ikerketan diñorien moduen eta aspaldidanik frogatuten gabizen moduen, kantetan dogun bitartean zoriontsuek garelako. Edo behintzet kantetan dauena; kantari askoren alboan egotea nahiko mingarrie izin lei eta. Hori be askotan frogatu dogu gaztetxean dekoguzen kantari eskas askogaz, baina horrik dire hain zuzen zoriontasun hori transmitiduten onenak. Halan da be, gauza mingarrien artean Olentzeroren laguntzaileak botatako karamelo hiltzaileak nabarmendu beharko geunkez. Aipatzekoa da be, zelan … Irakurtzen jarraitu OLENTZERO\nhamabostaldi kulturala,harriketarrak gazte asanblada,karabie showUtzi iruzkina\n23/12/2016 03/01/2017 harriketarrak gazte asanblada\nNormalean hamabostaldi kulturala eskolan iten doguzen ekimenekaz hasten da, baina aurten pasadan asteko kontzertuekaz hasi bada be, eskolarako biajea ezin zan faltau. Aurten be oihanean sartu gara Braulio lehoiari ileorde barrie oparituten. Ganera oingoan oihaneko tribu bateko partaideak aukin doguz guri lagunduteko prest. Bai bai, zuzenean oihanetik etorriak. Eta hainbeste hormonen joan etorriegaz DBH oihana eztala uste dozuenok saiatu bertan klase bat emoten. Ha ze denborak!! Antzerkigintzaren oinarrietako bat inprobisazioa dala jakinde, ensaio bi ta aurrera. Baina bueno, horretarako ekarri doguz antzerkigintzako profesionalak. Ta ez pentsau publikoa erreza danik; haur hezkuntzako umeak oso exigenteak dira. Aztertu beharko dogu ia horren … Irakurtzen jarraitu KARABIE SHOW\nhamabostaldi kulturala,harriketarrak gazte asanblada,kontzertuek3 iruzkin\nPARRILLADA POTEOA + KONTZERTUEK\n17/12/2016 26/12/2016 harriketarrak gazte asanblada\nAzken aldien gure herrien poteoak ugaritu direnez, badaroaguz pare bat hile poteo berritzaileak egiten (edo saiatzen behintzat). Oingoan parrillada-poteoa toketan zan. Estrukturean montajea sinplea iruditu arren, montajean aurre zirriborroak bere konplexutasuna aukin daurie. Eskerrak aste bat arinago gaztetxetik pasau zala gaian aditue dan bat eta ia katxarro hori zertarako zan galdetu zauela. Ezpabere hasieran pentsaute egoan materialagaz in ezkero, gitxigaitik parrillada-poteoa vayaliada-poteoan bihurtuten dogu. Fogonero jefean be esperantza gitxi egon zan jarrite eta zenbet saiakera beharko zauzenaren bolillan baten batek esku bi behar izin zauzen kontetako. Baia arin zarratu zauzen begire ibili zirenan ahoak sue lelangoan izitu zauenean. Hori bai, … Irakurtzen jarraitu PARRILLADA POTEOA + KONTZERTUEK\n12/12/2016 12/12/2016 harriketarrak gazte asanblada\nBadator hamabostaldi kultura, baina zer dekogu gordeta aurtengo gabonetarako? Abenduak 17en parrillada poteoa eta kontzertuek. Badaezpada ezeizue ekarri arropa inflamablea… Abenduak 23en eskolan antzerkie eta jolasak eroangoguz aurrera. Eta arrastien kritikari eta hausnarketari bide emongo dotsegu Ahoztar Zelaietaren liburu barriaren aurkezpenagaz. Abenduak 24ean Olentzero etorriko da beste urte batez Karabie gaztetxera. Hator hator mutil etxera… Abenduak 28en errefuxiatu emakumeen inguruko hitzaldia CEARen eskutik. Abenduak 29ean Nabarro eta Laura antzezlana. Umorea eta dantza aseguraute! Abenduak 31an urtean kirola iten amaituteko (urtea kirola iten eztoguleko hasiko) futbol partidue arlonagusian. Urtarrilak 1ean korto expresari hasiera emongotsegu. Bertan zozketaren bitartez, objektu bet eta hitz … Irakurtzen jarraitu HAMABOSTALDI KULTURALA


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"Letona Agirre, Begoña" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Soldadura eta galdaragintza (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Energi eraginkortasuna eta eguzki energia termikoa (Heziketa zikloa). Goi maila" topic_facet:"Metal Eraikuntzen Irudikapena (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: Letona Agirre, Begoña Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Energi eraginkortasuna eta eguzki energia termikoa (Heziketa zikloa). Goi maila Proposatutako gaia: Metal Eraikuntzen Irudikapena (Modulua)\n1 Ekipamendu eta instalazio termikoak (Modulua) Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


ETBko Zentroarteko Batzordearen oharra, zuzendaritzarekin bildu ondoren | LAB - EITB\nETBko Zentroarteko Batzordearen oharra, zuzendaritzarekin bildu ondoren\nOg, 2011/10/06 - 18:03 — Nagusia\nZentroarteko Komitea eta ETBko zuzendaritzaren arteko bilera izan zen irailaren 30ean. Langileen ordezkariek eskatutako bilera izan zen, gai hauetaz hitz egiteko:\n· Hitzarmenaren negoziazioa\n· Miramongo egoera (lan karga)\n· Lan poltsaren akordioaren sinadura\n· Bilborako trasladoaren akordioaren urraketa\nHitzarmenaren negoziazioari dagokionez, zuzendaritzak adierazi zigun gaur egungo egoera ekonomikoa dela eta, ezin duela soldaten igoerarik onartu. Era berean, izan dugun soldaten jaitsiera mantenduko dutela gaineratu zigun.\nMiramongo egoerari buruz hitz egiterakoan, komiteak esternalizazioen aurka jo zuen, Miramongo langile eta instalazioak ez direla ganoraz aprobetxatzen adieraziz. ETBko zuzendariak, adarra jo nahian antza, Miramongo esternalizazioa prozesua ez dela azken urteetan asmatutako zerbait izan erantzun zigun, eta aurreko zuzendaritzei ez geniela kritika bera egin gaineratu zuen. Ez zuela inolako kritikarik publikoki ikusi ere entzun behar izan zitzaion. Idigoras jaunak argi erakutsi zuen bere utzikeria eta ezjakintasuna gai honetan ere. ETBko langileok gogoan dugu aurreko zuzendaritzak esternalizazio prozesua bultzatu zuenean, jokabide horren kontra grebara jo genuela. Oraindik ETBko zuzendaria den Idigorasek , planteatutako gaia eztabaidatu beharrean, bere buruan dituen mamuak, hau da, denak beraien aurka daude demokrata konstituzionalistak direlako diskurtsoarekin jarraitzen du. Ikuslegoa, audientzia behera badoa, nazionalisten boikotaren eragina da, eta ez Euskal Herri birtuala , PSOE-PPren gehiengo trileroak ezarri duena Gasteizko Legebiltzarrean, gehiengo sozialtzat hartu izanak nahiz eta nabarmena izan Herri honetako gutxiengoa direla.\nBilborako trasladoaren kalte-ordainetarako milioi bateko fondoa amaitu dela eta, zuzendaritzak alde bakarrez zera erabaki du, bai Miramonen lan egiten duten langileen presentziaren proportzioa zein Iurretatik 10 Km inguruan bizi zirenei ematen zaien jantokiaren aparteko subentzioa amaitutzat ere ematea. Zuzendaritzaren kritika entzun behar izan du Langile Batzordeak PRECOra jo izanagatik aurretik haiekin hitz egin gabe. Akordioa urratzeaz gain, gezurretan berriro ere.\nAspaldiko kontua da, eta bazirudien Zuzendaritza honek akordioa itxi nahi zuela. Hilabete luzez negoziatzen aritu ondoren, LAB, ELA eta KLBk testua adostu zuten zuzendaritzarekin. Akordioa sinatzea besterik ez da falta, eta horretarako konpromisoa ere hartuta zegoen. Harrituta geratu ginen zuzendaritzak emandako azken erantzunarekin bileran. Arrazoi bi aipatu zituen Lan Poltsako akordioa ez sinatzeko. Lehena, adostasun sindikalik ez dagoela CCOOk sinatuko ez duelako. Antza denez, ETBko zuzendaritzak ez du ontzat ematen langileen ordezkarien %93arekin adostutakoa. Harrigarria benetan edo lotsagarria.\nBeste arrazoia, Lan Poltsa hitzarmen berriaren negoziazioaren barnean sartu nahi dutela da. Gogoratu behar dugu 2003ko lan hitzarmenean onartu zela Lan Poltsa, eta zortzi urte behar izan ditugula Lan Poltsa finkatuko duen arautegia adosteko.\nHori bai, Zuzendaritzak dio adostutakoa indarrean jarriko duela, baina ez du nahi langileen ordezkarien Lan Poltsaren erabilera fiskalizatzeko aukera izaterik, ez digute eta lan poltsako zerrendak eman nahi, akordioa sinatu gabe dagoelako.\nAmaitzeko, onartu behar dugu ETBko Zuzendaritza marxista dela, hau da Marx anaien jarraitzaile direla.\nEuskal Herrian, 2011ko urriaren 6an\nETBko zentroarteko Komitea